
1. [bookmark: _Toc232515627]Vispārīgā informācija
1.1. Iepirkuma identifikācijas numurs: VNĪP 2026/054.
1.2. Pasūtītājs: Ventspils valstspilsētas pašvaldības iestāde "Ventspils Izglītības pārvalde", Reģ.Nr. 90000052497.
1.3. Pasūtītāja pārstāvis:
	[bookmark: _Ref57698581]Nosaukums:
	Pašvaldības SIA “Ventspils nekustamie īpašumi”

	Adrese:
	Užavas ielā 8, Ventspilī, LV - 3601

	Reģistrācijas numurs:
	[bookmark: _Hlk99023732]41203001885

	Tālruņa numurs:
	63622336

	E-pasta adrese:
	vni@ventspils.lv

	Kontaktpersonas:
	1. Vecākais būvniecības projektu vadītājs Valts Bidzāns, tel. 63629558, iepirkumi.vni@ventspils.lv
2. Iepirkumu speciāliste Sanda Millere, tel.63629558, iepirkumi.vni@ventspils.lv


1.4. Iepirkuma procedūra – būvdarbu iepirkums (turpmāk – Iepirkums) saskaņā ar Publisko iepirkumu likumu (turpmāk – PIL) 9.panta nosacījumiem.
1.5. Iepirkuma norisi nodrošina Ventspils valstspilsētas pašvaldības Infrastruktūras uzturēšanas un attīstības iepirkumu komisija (turpmāk – Komisija).
1.6. Iepirkuma dokumentu (turpmāk – Iepirkuma dokumenti) sastāvā ietilpst šī Iepirkuma nolikums ar pielikumiem:
1.6.1. Tehniskās specifikācijas (pielikums Nr.1);
1.6.2. Pretendenta pieteikuma veidlapa (pielikums Nr.2);
1.6.3. Finanšu piedāvājuma veidlapa (pielikums Nr.3);
1.6.4. Personas / Apakšuzņēmēja, uz kuras spējām balstās Pretendents apliecinājums (pielikums Nr.4);
1.6.5. Pretendenta pieredzes saraksta veidlapa (pielikums Nr.5);
1.6.6. Pretendenta piedāvāto speciālistu saraksta veidlapa (pielikums Nr.6);
1.6.7. Vienošanās protokols (pielikums Nr.7);
1.6.8. [bookmark: _Hlk145598239]Darbu apjomi - tāmes (pielikums Nr.8);
1.6.9. Būvdarbu līguma projekts (pielikums Nr.9);
1.6.10. Apliecinājuma karte (pielikums Nr.10).
1.7. Pretendents ir piegādātājs, kurš ir reģistrēts EIS un ir iesniedzis piedāvājumu EIS e-konkursu apakšsistēmā, turpmāk – Pretendents. 
1.8. Iepirkuma dokumentiem un citiem dokumentiem, kas attiecas uz Iepirkumu, nodrošināta brīva un tieša pieeja Elektroniskās iepirkumu sistēmas tīmekļa vietnē (turpmāk – EIS) https://www.eis.gov.lv/EKEIS/Supplier/Organizer/1498, e-konkursu apakšsistēmā. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā Iepirkuma dokumentu saņēmējs, ja tas ir reģistrēts EIS kā piegādātājs.  
1.9. Informācijas apmaiņa starp ieinteresēto piegādātāju un Pasūtītāja pārstāvi, Iepirkuma ietvaros notiek rakstiski latviešu valodā tikai EIS www.eis.gov.lv. Atbildes uz jautājumiem, kas tiks uzdoti ārpus www.eis.gov.lv netiks sniegtas.
1.10. Pasūtītāja pārstāvja sniegtie skaidrojumi kopā ar ieinteresētā piegādātāja jautājumu, papildu informācija par Iepirkuma dokumentiem būs brīvi pieejama interneta vietnē: https://www.eis.gov.lv/EKEIS/Supplier/Organizer/1498. 
1.11. Pasūtītāja pārstāvja sniegtā papildu informācija vai skaidrojumi Iepirkuma dokumentu sakarā, ir Iepirkuma dokumentu neatņemama sastāvdaļa un saistoši Pretendentam.
1.12. Papildu informācija Iepirkuma ietvaros Pretendentam jāpieprasa laikus. Pasūtītāja pārstāvis pieprasīto informāciju sniegs 3 (trīs) darbdienu laikā, bet ne vēlāk kā 4 (četras) dienas pirms piedāvājuma iesniegšanas termiņa beigām, saskaņā ar PIL 9.panta sestajā daļā noteikto.
1.13. Pasūtītāja pārstāvis ir tiesīgs veikt grozījumus Iepirkuma dokumentos PIL paredzētajos gadījumos un kārtībā. Grozījumi Iepirkuma dokumentos ir Iepirkuma dokumentu neatņemama sastāvdaļa un tie ir saistoši ieinteresētajam piegādātājam piedāvājuma sagatavošanā.
2. [bookmark: _Toc232515628]Informācija par iepirkuma priekšmetu
2.1. Iepirkuma priekšmets – “Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī” (turpmāk tekstā saukti – Darbi un / vai Objekts).
2.2. CPV kods: 45000000-7 (Celtniecības darbi).
2.3. Darbu izpildes termiņš – no 2027. gada 1. jūlija līdz 2027. gada 27. augustam.
2.4. Pretendenti piedāvājumu drīkst iesniegt 1 (vienā) variantā. Pretendenti, kuri piedāvājumu būs iesnieguši vairākos variantos, tiks izslēgti no turpmākās dalības Iepirkumā. 
3. [bookmark: _Toc232515629]Piedāvājumu dokumentu sagatavošana, noformēšana un iesniegšana
3.1. Pretendents sagatavo, noformē un iesniedz piedāvājumu saskaņā ar Iepirkuma dokumentiem.
3.2. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
3.2.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma sadaļā ievietotās formas;
3.2.2. elektroniski aizpildāmos dokumentus, sagatavojot ārpus EIS e-konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem); elektroniski sagatavoto Piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
3.3. Sagatavojot piedāvājumu, Pretendents ievēro, ka:
3.3.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Finanšu piedāvājums jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) vai līdzvērtīgas  rīkiem lasāmā formātā.
3.3.2. Pretendenta piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu.
3.3.3. Piedāvājuma dokumentus paraksta Pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
3.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
3.5. [bookmark: _Hlk106622755]Ja piedāvājumā iekļautajiem dokumentiem pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
3.6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.
3.7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22. augusta noteikumiem Nr.291 ”Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild Pretendents.
3.8. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājumā pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja Piedāvājums ir šifrēts, Pretendentam noteiktajā laikā (ne vēlāk kā 15 (piecpadsmit) minūšu laikā pēc Piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Gadījumā, ja piedāvājums saturēs kādu no šajā punktā minētajiem riskiem, tas netiks izskatīts.
3.9. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
3.10. Ja dokumenti nebūs sagatavoti, noformēti vai parakstīti atbilstoši Nolikuma prasībām, Komisija izvērtēs iesniegto dokumentu noformējuma trūkumu būtiskumu un to ietekmi uz iespēju izvērtēt Pretendenta atbilstību Nolikuma prasībām pēc būtības, un lems par piedāvājuma tālāku izskatīšanu.
3.11. Piedāvājumi jāiesniedz EIS e-konkursu apakšsistēmā. Iesniegšanas termiņš ir skatāms EIS un Iepirkumu uzraudzības biroja tīmekļvietnes paziņojumā par līgumu. 
3.12. Pretendentu piedāvājumi, kas saņemti ārpus EIS e-konkursu apakšsistēmas, netiks reģistrēti.
3.13. Piegādātājam jebkurā brīdī līdz piedāvājumu iesniegšanas beigu termiņam ir iespēja atsaukt savu iesniegto piedāvājumu un veikt tajā izmaiņas, izmantojot piedāvātās EIS e-konkursu apakšsistēmas funkcionalitātes. Pēc piedāvājuma atsaukšanas un nepieciešamo izmaiņu veikšanas, to ir iespējams iesniegt atkārtoti kamēr nav iestājies piedāvājumu iesniegšanas beigu termiņš.
4. [bookmark: _Toc232515630]Piedāvājumu atvēršana
4.1. Piedāvājumi tiks atvērti EIS e-konkursu apakšsistēmā. Termiņš ir skatāms EIS un Iepirkumu uzraudzības biroja tīmekļvietnes paziņojumā par līgumu.
4.2. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 
4.3. Pasūtītājs piedāvājumu atvēršanas laikā publicē EIS sistēmā izveidoto Pretendentu un to iesniegto piedāvājumu apkopojumu (pretendenta nosaukums, piedāvājuma iesniegšanas datums un laiks, un finanšu piedāvājumā norādītā vērtējamā cena). 
5. [bookmark: _Toc232515631]Dalības nosacījumi un iesniedzamie dokumenti
5.1. Dalība Iepirkumā ir brīvi pieejama jebkurai tiesībspējīgai un rīcībspējīgai fiziskai vai juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no tās reģistrācijas un darbības vietas (turpmāk – Pretendents), kura tiesīga nodarboties ar uzņēmējdarbību.
5.2. Pasūtītāja pārstāvis izslēgs Pretendentu, kuram būtu piešķiramās Līguma slēgšanas tiesības, no dalības Iepirkumā, ja Pretendentam konstatēti PIL 42.panta otrās daļas 1., 2., 3., 4. un 11.punktā minētie izslēgšanas iemesli, kā arī, ja šie iemesli konstatēti attiecībā uz PIL 42.panta trešās daļas 1., 2. un 3.punktā minētajām personām.
5.3. Ja Pretendents būtu izslēdzams no iepirkuma, pamatojoties uz likuma 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Komisijai pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Minēto pierādījumu iesniegšanai Pasūtītaja pārstāvis dod Pretendentam laiku, kas nav īsāks par piecām darbdienām.
5.4. Uz Pretendentu, tā valdes vai padomes locekli, patieso labuma guvēju,  pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, nedrīkst būt attiecināmi Starptautisko un Latvijas Republika noteiktas starptautiskās vai nacionālās sankcijas vai būtiskās finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.
5.4.1. Pasūtītāja pārstāvis  pārbauda Starptautisko un Latvijas Republikas nacionālo sankciju likuma 11.1 panta pirmās daļas noteikto izslēgšanas nosacījumu neesamību saskaņā ar 11.1 panta trešajā un ceturtajā daļā noteikto un sekojošās datu bāzēs: https://sankcijas.fid.gov.lv/, https://www.sanctionsmap.eu/, https://sanctionssearch.ofac.treas.gov/ vai izmantojot Lursoft datu bāzi.  
5.4.2. Ziņas par Latvijas Republikā reģistrētu pretendentu Komisija iegūst no Latvijas Republikas Uzņēmumu reģistra normatīvajos aktos noteiktajā kārtībā. Ja par Pretendenta patiesā labuma guvējiem šāda informācija nav pieejama publiskās datu bāzēs, Pretendents norāda Pretendenta patieso labuma guvēju Pieteikumā dalībai iepirkumā (pielikums Nr.2) vai iesniedz dokumentus, kas apliecina, ka patieso labuma guvēju noskaidrot nav iespējams. 
5.4.3. Ārvalstī reģistrēts Pretendents, kuram būtu piešķiramas Līguma slēgšanas tiesības, iesniedz attiecīgās ārvalsts kompetentās institūcijas izziņu, kurā norādītas šajā punktā paredzētajai pārbaudei nepieciešamās ziņas par Pretendentu, tai skaitā ziņas par Pretendenta patieso labuma guvēju. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.
5.4.4. Gadījumā, ja tiks konstatēts, ka uz Pretendentu attiecas iepriekš minētās sankcijas, Komisija pieaicina ekspertus, kas vērtēs to ietekmi uz Iepirkuma līguma izpildi.
5.4.5. Komisijai ir tiesības pieprasīt Pretendentam iesniegt aktuālu informāciju par subjektiem, par kuriem veicama pārbaude un apliecināt iepriekš iesniegta vai izdota dokumenta atbilstību pašreizējai situācijai. Pretendentam ir jāiesniedz pieprasītā informācija 10  (desmit) dienu laikā no pieprasījuma nosūtīšanas dienas. Ja pieprasītā informācija netiek iesniegta Komisijas noteiktajā termiņā, Pretendents tiek izslēgts no dalības Iepirkumā.
5.4.6. Ja uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbības, kas saistītas ar filiāli, vai uz personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, ir noteiktas starptautiskās vai nacionālās sankcijas vai būtiskās finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības Līguma slēgšanas tiesību piešķiršanas Iepirkumā.
5.5. Ja Pretendents ir piegādātāju apvienība vai personālsabiedrība, tad Iepirkuma nolikuma 5.2., 5.3. un 6.1. punkts ir attiecināms uz katru piegādātāju apvienības dalībnieku. Iepirkuma nolikuma 5.5., 6.2.-6.5. punkti ir attiecināms uz piegādātāju apvienību kopumā. Piegādātāju apvienībai jāiesniedz visu piegādātāju apvienības dalībnieku parakstīts apliecinājums, ka gadījumā, ja piegādātāju apvienība tiks noteikta par uzvarētāju šajā iepirkumā, 10 (desmit) darbdienu laikā no rezultātu saņemšanas, piegādātāju apvienība normatīvajos aktos noteiktā kārtībā reģistrēs pilnsabiedrību vai komandītsabiedrību vai normatīvajos aktos noteiktā kārtībā noslēgs sabiedrības līgumu.
5.6. Pretendents var balstīties uz citu personu/ apakšuzņēmēju iespējām, ja tas ir nepieciešams Līguma izpildei. Pretendents, lai apliecinātu profesionālo pieredzi vai Nolikuma prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. Pretendentam jāiesniedz personas/ apakšuzņēmēja, uz kuru iespējām balstās Pretendents, apliecinājums saskaņā ar Nolikuma pielikumu Nr.4, lai apliecinātu tehniskās vai profesionālās spējas.
5.7. Ja Pretendents paredz līgumsaistību izpildē piesaistīt apakšuzņēmējus (atsevišķu darbu veicējus), Pretendentam jāiesniedz:
5.7.1. apakšuzņēmējiem nododamo darbu saraksts, norādot kādus darba veidus tie veiks un veicamo darbu vērtību euro;
5.7.2. savstarpējās vienošanās vai līguma atvasinājums starp apakšuzņēmēju un Pretendentu par sadarbību iepirkuma līguma izpildē, gadījumā, ja ar Pretendentu tiks noslēgts iepirkuma līgums.
5.8. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītāja pārstāvis pieņem un atzīst, ja tie izdoti ne agrāk kā vienu mēnesi pirms to iesniegšanas dienas (nevis piedāvājumu iesniegšanas dienas), bet ārvalstu kompetento institūciju izsniegtās izziņas un citus dokumentus Pasūtītāja pārstāvis pieņem un atzīst, ja tie izdoti ne agrāk kā sešus mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
6. [bookmark: _Toc232515632]Atlases un kvalifikācijas prasības un iesniedzamie dokumenti
	
	Prasības un nosacījumi
	Iesniedzamie dokumenti

	6.1. 
	Pretendentam – juridiskai personai (personu apvienības gadījumā – katram tās dalībniekam) jābūt reģistrētam Latvijas Republikas Uzņēmumu reģistrā vai jābūt reģistrētam atbilstoši reģistrācijas vai pastāvīgās dzīvesvietas valsts normatīvo aktu prasībām, ja attiecīgās valsts normatīvie akti to paredz. 

Ja Pretendents ir fiziskā persona, tad tam jābūt reģistrētam kā saimnieciskās darbības veicējam vai komersantam.
	Pasūtītāja pārstāvis patstāvīgi nodrošina minētas prasības pārbaudi Latvijas Republikas Uzņēmuma reģistra informācijas sistēmā vai Valsts ieņēmumu dienesta Nodokļu maksātāju reģistrā (ja pretendents ir fiziskā persona).
Ārvalstī reģistrētam Pretendentam jāiesniedz reģistrācijas faktu apliecinošs dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām (ja šāds dokuments attiecīgajā valstī tiek izsniegts) vai jānorāda atsauce uz publiski pieejamu resursu, no kura var pārliecināties par reģistrācijas faktu.

	6.2. 
	Latvijā reģistrētam Pretendentam jābūt reģistrētam Latvijas Republikas Būvkomersantu reģistrā ēku būvdarbu vadīšanā un būvuzraudzībā. 
Pretendentam (ārvalstu personai) jābūt reģistrētām tiesībām veikt ēku būvdarbu vadīšanu attiecīgās valsts likumdošanā paredzētajā kārtībā.
Pretendentam (ārvalstu personai), kas nebūs reģistrēts Latvijas Republikas Būvkomersantu reģistrā, bet, kuram būtu piešķiramas Līguma slēgšanas tiesības, reģistrācija jāizdara līdz Līguma noslēgšanas dienai.
Ja piedāvājumu iesniedz piegādātāju apvienība, kura reģistrēs pilnsabiedrību vai komandītsabiedrību, tad gadījumā, ja piegādātāju apvienība tiks noteikta par uzvarētāju šajā Iepirkumā, tai reģistrācija Būvkomersantu reģistrā jāveic līdz Līguma noslēgšanas dienai.
Ja piegādātāju apvienība slēgs sabiedrības līgumu, tad galvenajam būvdarbu veicējam jābūt reģistrētam Būvkomersantu reģistrā ēku būvdarbu vadīšanā un būvuzraudzībā.
	Pasūtītāja pārstāvis patstāvīgi nodrošina minētās prasības pārbaudi Būvniecības informācijas sistēmā.
Ārvalstu personai jāiesniedz apliecinājums, ka tam ir reģistrētas tiesības veikt komercdarbību būvdarbu sniegšanā attiecīgās valsts likumdošanā paredzētajā kārtībā, kā arī jāiesniedz apliecinājums, ka ārvalstu persona, kas nav reģistrēta Latvijas Republikas Būvkomersantu reģistrā, ja tā tiks atzīta par uzvarētāju, līdz Līguma slēgšanas dienai tiks reģistrēta Latvijas Republikas Būvkomersantu reģistrā.
Piegādātāju apvienībai jāiesniedz apliecinājums, ka tā tiks reģistrēta Latvijas Republikas Būvkomersantu reģistrā līdz Līguma noslēgšanai, ja plānots reģistrēt pilnsabiedrību vai komandītsabiedrību.

	6.3. 
	Pretendentam  jāpiesaka dalība Iepirkumā.
	Pretendents iesniedz pieteikumu dalībai atbilstoši Nolikuma 2.pielikumam.
Ja piedāvājumu iesniedz Pretendents, kas ir personu apvienība, Pretendents Pretendenta pieteikumā dalībai Iepirkumā  (Pielikums Nr.2) norāda visus personu apvienības dalībniekus.
Pieteikumu paraksta Pretendenta pārstāvis ar pārstāvības tiesībām vai pilnvarota persona, vai visi personu apvienības dalībnieku personas ar pārstāvības tiesībām, kas iekļauti personu apvienībā, bet citus dokumentus – atbilstoši personu apvienības dalībnieku savstarpējās vienošanās nosacījumiem vai pilnvarā norādītajām tiesībām.

	6.4. 
	Pretendenta vidējais finanšu apgrozījums būvniecības pakalpojumu sniegšanā par iepriekšējiem trīs pārskata gadiem (ciktāl informācija Pretendentam par šo apgrozījumu ir pieejama, ņemot vērā Pretendenta dibināšanas vai darbības uzsākšanas laiku), ir vismaz 125 000 EUR (simts divdesmit tūkstoši eiro) bez PVN gadā.
Pretendentam, kurš ir dibināts vēlāk, jāapliecina finanšu apgrozījums par tā nostrādāto periodu.
	Pasūtītāja pārstāvis patstāvīgi nodrošina minētās prasības pārbaudi Būvniecības informācijas sistēmā (BIS). Ja Pretendents savu darbību ir uzsācis vēlāk, vai ja par tā finanšu apgrozījumu nav pieejama informācija BIS, jāiesniedz operatīvās bilances peļņas-zaudējumu aprēķins ar atšifrējumu pa ieņēmumu veidiem par tā darbības periodu. Ārvalstīs reģistrētam Pretendentam un Pretendentiem, kas nav reģistrēti BIS, jāiesniedz apliecinājums par 6.4. prasības izpildi.
Gadījumā, ja piedāvājumu iesniedz personu apvienība, tad Pretendenta vidējais finanšu apgrozījums būvniecības pakalpojumu sniegšanā par iepriekšējiem trīs pārskata gadiem summējas no to personu apvienības dalībnieku, uz kuru saimnieciskajām un finansiālajām iespējām Pretendents balstās un kuri būs finansiāli atbildīgi par Līguma izpildi, finanšu apgrozījumiem būvniecības pakalpojumu sniegšanā par iepriekšējiem trīs pārskata gadiem.

	6.5. 
	[bookmark: _Hlk148527882]Pretendentam iepriekšējo 5 (piecu) gadu laikā (no 2021.gada līdz piedāvājuma iesniegšanas termiņa beigām) ir sekmīgi uzstādījis vismaz 10 (desmit) ugunsdrošās durvis publiskā ēkā[footnoteRef:1] vai ražošanas ēkā. [1:  Publiskas ēkas - kurā vairāk nekā 50 % ēkas kopējās platības ir publiskas telpas vai telpas (publiska telpa – sabiedrībai pieejama nedzīvojamā telpa, kurā īslaicīgi var uzturēties un saņemt dažādus pakalpojumus apmeklētāji (piemēram, skatītāji, pacienti, klienti, pircēji, pasažieri, studenti, audzēkņi)) publiskas funkcijas nodrošināšanai] 


Pieredzi var uzrādīt vairāku līgumu ietvaros.
Uz piedāvājuma iesniegšanas dienu būvdarbiem ir jābūt pilnībā pabeigtiem.
	Jāsniedz informācija par Pretendenta pieredzi atbilstoši Pielikumā Nr.5 pievienotajai veidnei, pievienojot:
· pieņemšanas-nodošanas akta kopiju vai citu alternatīvu dokumentāciju. 
Iesniegtajos dokumentos jābūt norādītai visai nepieciešamajai informācijai, kas apliecina Pretendenta kvalifikācijas prasību atbilstību Nolikuma 6.5.punktam.

Par būvdarbiem, kas veikti Pasūtītājam vai Pasūtītāja pārstāvim un uzrādīti Pielikumā Nr.5, apliecinājumi atsevišķa dokumenta formā nav jāiesniedz.

	6.6. 
	Pretendenta rīcībā uz Līguma noslēgšanas dienu jābūt sertificētiem speciālistiem, kuriem uz piedāvājuma iesniegšanas brīdi ir spēkā esošs normatīvajiem aktiem atbilstošs sertifikāts:
1) ēku būvdarbu vadīšanā un būvuzraudzībā (atbildīgais būvdarbu vadītājs);
2) elektroietaišu izbūves darbu vadīšanā un būvuzraudzībā.
Vienam speciālistam var būt abi sertifikāti.
	Pretendentam jāiesniedz informācija par Iepirkuma izpildei piedāvāto sertificēto speciālistu, kas sagatavots atbilstoši Nolikuma Pielikumā Nr.6 pievienotajai veidnei. 
Par norādīto speciālistu  sertificēšanas esamību Pasūtītāja pārstāvis pārbaudīs Latvijas Republikas Būvkomersantu reģistrā, izmantojot publiski pieejamo reģistru (www.bis.gov.lv).
Sertificētiem speciālistiem jābūt Pretendenta vai Pretendenta piedāvājumā norādītā apakšuzņēmēja līgumdarbiniekam, vai jāiesniedz savstarpējā vienošanās (Nolikuma pielikums Nr.7), kurā ir apliecinājums par līguma attiecību nodibināšanu ar Pretendentu vai Pretendenta piedāvājumā norādītā apakšuzņēmēja šajā Iepirkumā paredzēto darbu veikšanai.
Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu,  ka tā piesaistītie ārvalstu speciālisti ir tiesīgi sniegt konkrētos pakalpojumus,  ka arī, gadījumā, ja tam tiks piešķirtas līguma slēgšanas tiesības, tas ne vēlāk kā līdz Līguma noslēgšanai normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā[footnoteRef:2], kā arī iesniegs informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Latvijas Republikas Būvkomersantu reģistrā. [2:  Minētā kārtība par īslaicīgo pakalpojumu sniegšanu attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice). Personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi).] 



7. [bookmark: _Toc232515633]finanšu piedāvājums un iesniedzamie dokumenti
7.1. Pretendents iesniedz Finanšu piedāvājumu atbilstoši Nolikuma pielikumam Nr.3. 
7.1.1. Līgumcenā Pretendentam jāietver visi izdevumi un izmaksas, kas rodas Pretendentam, lai pilnīgi un pienācīgā kvalitātē nodrošinātu Iepirkuma priekšmetā doto uzdevumu izpildi un veiktu darbus atbilstoši Iepirkuma dokumentos noteiktajām prasībām.
7.1.2. Finanšu piedāvājumā (Pielikums Nr.3) jānorāda nepieciešamais avansa apmērs (ja nepieciešams), kas nepārsniedz 20 % no Iepirkumā piedāvātās līgumcenas.
7.2. Pretendents iesniedz būvdarbu izmaksu aprēķinu - Tāmi, kas sagatavots atbilstoši nolikuma Pielikumā Nr.8 pievienotajām formām.
7.2.1. Būvdarbu izmaksas jāaprēķina  saskaņā ar Ministru kabineta 2017.gada 3.maija noteikumu Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” un Nolikumā un tā pielikumos norādītajām prasībām.
7.2.2. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams. Gadījumā, ja attiecīgajam speciālistam nav elektroniskā paraksta, tāmes tiek fiziski parakstītas un iesniegtas skenētā veidā.
7.2.3. Ja darbu apjomos ir norādīti konkrētas izcelsmes būvizstrādājumi, Pretendents var piedāvāt ekvivalentus būvizstrādājumus[footnoteRef:3]. [3:  Ekvivalenta būvizstrādājuma tehniskie parametri (īpašības) ir līdzvērtīgi vai labāki par darbu apjomos norādīto būvizstrādājumu parametriem. Ekvivalences pierādīšana ir Pretendenta, nevis Pasūtītāja pienākums. Pasūtītājs ir tiesīgs neakceptēt ekvivalentu izstrādājumu nomaiņu, ja tam nav argumentēts pamatojums un/vai piedāvātais ekvivalents neatbilst sākotnēji izvirzītajām prasībām] 

7.2.3.1. Ja Pretendents izmantos darbu apjomos norādītos būvizstrādājumus, tad Pretendents sniedz apliecinājumu attiecīgās lokālās tāmes apakšā, ka tiks izmantoti norādītie būvizstrādājumi, nevis ekvivalenti, norādot pozīcijas, kurās izmantos ekvivalentu, ja nepieciešams.
7.2.3.2. Piedāvājot ekvivalentus būvmateriālus, būvizstrādājumus un iekārtas, ir jādzēš darbu apjomu sarakstos esošais ieraksts un jānorāda tikai konkrētais piedāvātais būvizstrādājums (ražotājs, modelis), nevis tikai atsauce “vai ekvivalents” un tehniskajā piedāvājumā jāpievieno dokumenti, kas sniedz pietiekamu informāciju par piedāvātā ekvivalenta kvalitāti un atbilstību tehniskajai specifikācijai, skaidrojumus (tostarp, kurai pozīcijai attiecināma katra piedāvājumam pievienotā datu lapa) u.tml., pamatojot, ka piedāvājumā norādītie materiāli ir ekvivalenti un to kvalitātes rādītāji ir tādi paši vai labāki un ekonomiskāki par norādītajiem.
7.2.4. Pretendents finanšu piedāvājumā cenas norāda eiro (EUR) bez pievienotā vērtības nodokļa (PVN).
7.2.5. Piedāvājuma cena ir jāaprēķina un jānorāda ar precizitāti 2 (divas) zīmes aiz komata (piem., pielietojot Excel funkciju “Round” tā, lai aprēķinos slēptā veidā netiktu iekļauts vairāk par 2 cipariem aiz komata). Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
7.2.6. Tāmes iesniedzamas arī Microsoft Excel vai ekvivalentā formātā.
8. [bookmark: _Toc232515634]Pretendentu un to piedāvājumu izvērtēšana un lēmuma pieņemšana
8.1. Iepirkumā Pretendentu atlasi, piedāvājumu atbilstības pārbaudi nolikuma prasībām un lēmumu pieņemšanu veic Komisija.
8.2. Komisija ir tiesīga pretendentu kvalifikācijas pārbaudi veikt tikai tam Pretendentam, kuram pēc finanšu piedāvājuma pārbaudes saskaņā ar Nolikuma 8.9.punktu būtu piešķiramas Iepirkuma līguma slēgšanas tiesības. 
8.3. Komisija noraidīs un izslēgs no dalības Iepirkumā Pretendentu, kas neatbilst Pretendentu atlases prasībām vai kvalifikācijs prasībam vai iesnieguši nepatiesu informāciju savas kvalifikācijas novērtēšanai vai uz tiem ir attiecināmi Nolikuma 5.2.punktā minētie izslēgšanas nosacījumi, kā arī Starptautisko un Latvijas Republikas nacionālo sankciju likuma 11.1 panta pirmās daļas izslēgšanas nosacījumi. 
8.4. Pēc Pretendentu atlases un piedāvājumu atbilstības pārbaudes, Komisija veic piedāvājumu vērtēšanu.
8.5. Komisija pārbauda, vai finanšu piedāvājumos nav aritmētisko kļūdu. Ja konstatēta aritmētiskā kļūda, tā tiek labota saskaņā ar PIL 41.panta devīto daļu. Vērtējot finanšu piedāvājumu, Komisija ņem vērā labojumus.
8.6. Saskaņā ar PIL 53.pantu, Komisija vērtē vai piedāvājums nav nepamatoti lēts.
8.7. Ja piedāvājumā konstatēta kļūda nodokļu aprēķināšanā, tā tiek labota atbilstoši normatīvajos aktos noteiktajai nodokļu aprēķināšanas kārtībai.
8.8. Ja Komisija konstatē, ka atlases vai kvalifikācijas prasībām Pretendenta iesniegtā informācija vai dokuments ir neskaidrs vai nepilnīgs, vai trūkst kāda dokumenta, Komisija pieprasa, lai Pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu. Ja Pretendents nesniedz pieprasīto informāciju Komisijas noteiktajā termiņā, Komisija Pretendenta piedāvājumu vērtē pēc tās rīcībā esošās informācijas.
8.9. Piedāvājumu vērtēšanas kritērijs ir saimnieciski izdevīgākais piedāvājums, nosakot viszemāko līgumcenu, jo tehniskā specifikācija ir sagatavota detalizēta un citiem kritērijiem nav būtiskas nozīmes piedāvājuma izvēlē.
8.10. Ja pirms lēmuma par Līguma slēgšanas tiesību piešķiršanu pieņemšanas tiks konstatēts, ka divu vai vairāku Pretendentu piedāvātā līgumcena ir vienāda, par izšķirošo piedāvājuma izvēles kritēriju tiks noteikts zemākais pieprasītais avansa apmērs. Gadījumā, ja abi Pretendenti piedāvās vienādu avansa apmēru, tad uzvarētājs tiks noteikts veicot izlozi Pretendentu klātbūtnē. Par izlozes norisi (datumu un laiku), katrs izlozes dalībnieks tiks informēts 3 (trīs) darbdienas iepriekš, nosūtot tam elektronisku vēstuli. Izlozes laiks un datums pēc Pretendenta lūguma netiek mainīts. Pretendentam ir tiesības, bet ne pienākums piedalīties izlozē. Izlozes process tiek dokumentēts.
8.11. Ja Pretendents, kuram būtu piešķiramas Līguma slēgšanas tiesības, atsauks savu piedāvājumu tā derīguma laikā pēc lēmuma par Līguma slēgšanu pieņemšanas, vai nenoslēgs Līgumu Pasūtītāja pārstāvja noteiktajā termiņā, tiks izslēgts no dalības Iepirkumā un Komisija izskatīs jautājumu par tiesībām slēgt Līgumu ar atbilstošu Pretendentu, kurš piedāvājis nākamo saimnieciski visizdevīgāko piedāvājumu vai pārtraukt Iepirkumu, neizvēloties nevienu piedāvājumu. 
8.12. Pasūtītāja pārstāvis ir tiesīgs līdz Līguma noslēgšanai pārtraukt Iepirkumu, ja tam ir objektīvs pamatojums.
8.13. 3 (trīs) darbdienu laikā Pasūtītāja pārstāvis informēs visus Pretendentus par pieņemto lēmumu (PIL 9.panta četrpadsmitās daļas noteiktajā kārtībā).
9. [bookmark: _Toc232515635]Līguma slēgšana
9.1. Par pamatu Līguma sagatavošanai tiks izmantots Līguma projekts (pielikums Nr.9), kura nosacījumi bez būtiskiem labojumiem Pretendentam ir saistoši.
9.2. Līgums ar Iepirkuma uzvarētāju tiks slēgts, ņemot vērā PIL prasības.
9.3. Pretendentam Līgums jānoslēdz 5 (piecu) darbdienu laikā no uzaicinājuma saņemšanas no Pasūtītāja pārstāvja.
9.4. Par atkāpšanos no Līguma noteikumiem vai tā neizpildīšanu līguma līguma slēdzēji jeb Puses ir atbildīgi saskaņā ar Līguma noteikumiem un Latvijas Republikas normatīvajiem aktiem.
9.5. Ja par uzvarētāju šajā Iepirkumā tiks noteikta personu apvienība, tad 10 (desmit) darbdienu laikā no rezultātu saņemšanas personu apvienībai normatīvajos aktos noteiktā kārtībā jānodibina pilnsabiedrība vai komandītsabiedrība, par to rakstiski informējot Pasūtītāja pārstāvi, vai normatīvajos aktos noteiktajā kārtībā jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītāja pārstāvim, un jāiesniedz Pasūtītāja pārstāvim nepieciešamos dokumentus Līguma noslēgšanai.

“SASKAŅOTS”
Pašvaldības SIA
“Ventspils nekustamie īpašumi”
Valdes priekšsēdētājs								A.Kleinbergs
2026. gada 13.augustā

“SASKAŅOTS”
Pašvaldības SIA
“Ventspils nekustamie īpašumi”
Vecākais būvniecības projektu vadītājs				             	V.Bidzāns
2026.gada 13.augustā


“SAGATAVOJA”
Pašvaldības SIA
“Ventspils nekustamie īpašumi”
Iepirkumu speciāliste 								S.Millere
[bookmark: _Hlk116544867]2026. gada 13.augustā
[bookmark: _Hlk138148396]


[bookmark: _Toc232515636]Pielikums Nr.1
Iepirkuma nolikumam
Identifikācijas Nr. VNĪP 2026/054

TEHNISKĀS SPECIFIKĀCIJAS 

Būvdarbus jāveic atbilstoši Latvijas Republikas normatīvo aktu prasībām, būvniecībā pielietojot tikai sertificētus materiālus atbilstoši Eiropas Savienības standartiem un Latvijas Republikas būvnormatīviem, kā arī sertificētu būvmateriālu ražotāju prasībām un montāžas instrukcijām. 
Par pielietoto materiālu, izpildīto darbu kvalitāti atbild Izpildītājs. Izpildītājam jānodrošina savlaicīga nepieciešamo uzmērījumu un paraugu pārbaužu izpilde. Rezultāti iesniedzami Būvuzraugam. Neatbilstības gadījumā jāveic operatīvi pasākumi noteiktā kvalitātes līmeņa nodrošināšanai. Ja paveikto darbu kvalitāte neatbilst prasībām, Pasūtītāja pārstāvis un Būvuzraugs attiecīgo darbu pieņem, kad Izpildītājs veicis papildu pasākumus un panācis šī darba kvalitātes atbilstību Pasūtītāja prasībām. Pasūtītāja pārstāvim ir tiesības veikt kontroles pārbaudes un uzmērījumus.
Tehniskajā specifikācijā un Darbu apjomu tabulās dotās atsauces uz konkrētiem būvmateriālu ražotājiem, zīmoliem un specifiskiem preču veidiem ir dotas, lai definētu tehnisko prasību minimāli nepieciešamo līmeni un dizainu. Izpildītājs var piedāvāt citu ražotāju ekvivalentus (līdzvērtīgus) būvmateriālus un izstrādājumus. Tehniskajā specifikācijā un būvdarbu apjomu tabulās konkrēti norādītie būvmateriālu ražotāji, zīmoli un specifiskie preču veidi lasāmi kopā ar vārdiem „vai ekvivalents”. 
Vispārējās prasības:
0. Darbu izpildes termiņš: no 2027. gada 1. jūlija līdz 2027. gada 27. augustam. 
0. Darbi veicami saskaņā ar Ventspils valstspilsētas pašvaldības iestādes “Ventspils domes administrācija” Arhitektūras un pilsētbūvniecības nodaļas un Būvniecības administratīvās inspekcijas saskaņoto apliecinājuma karti, kura pievienota atsevišķā failā (pielikums Nr.10). 
0. Pirms tiek parakstīti segto vai nozīmīgo konstrukciju pieņemšanas darbu akti, veikt fotofiksāciju un pievienot aktiem. Būvdarbu beigās fotofiksācijas un aktus pievienot izpilddokumentācijai.
0. Izpildītājam, iesniedzot savu piedāvājumu, balstoties uz spēkā esošajiem Latvijas būvnormatīviem, Latvijas valsts standartiem (vai ekvivalentiem) un savu personīgo būvdarbu veikšanas pieredzi jāparedz visi darbi un materiāli, kas nav, tieši izdalīti vai norādīti, tāmē, bet kas ir nepieciešami būvdarbu veikšanas tehnoloģiskā procesa ievērošanai atbilstoši būvniecības industrijas labākajai praksei, lai nodrošinātu kvalitātes standartu izpildi (t.s. izpildshēmas, izpilddokumentācijas, palīgdarbu u.c. izmaksas).
0. Izpildītājs pats ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkura neprecizitāte ir jālabo uz Izpildītāja rēķina. Būvdarbu rezultātā objektam nodarītie bojājumi Izpildītājam jānovērš par saviem līdzekļiem.
0. Visus nepieciešamos dokumentus sagatavot un iesniegt Pasūtītāja pārstāvim, lai iesniegtu Ventspils valstspilsētas pašvaldības iestādes “Ventspils domes administrācija” Būvniecības administratīvā inspekcijā atzīmes par būvdarba uzsākšanas nosacījuma izpildi, saņemšanai. Iesniedzamo dokumentu saraksts:
· Būvspeciālistu profesionālās civiltiesiskās atbildības obligātās apdrošināšanas polišu kopijas;
· Būvdarbu veicēja civiltiesiskās atbildības obligātās apdrošināšanas polises kopija;
· Gadījumos, kad būvdarbu veicējs nenodarbina vai nenozīmē visām būvprojekta daļām atbilstošu būvspeciālistu – atsevišķu būvdarbu veicēja/-u līgumu;
· Rīkojums, atbilstoši visām būvprojekta daļām, par būvdarbu vadītāja/-u nozīmēšanu, kuru parakstījuši nozīmētie būvdarbu vadītāji;
· Darbu veikšanas projekts;
· Rīkojums par darba aizsardzības koordinatora nozīmēšanu, t.sk. darba aizsardzības koordinatora kvalifikāciju apliecinošs dokuments.
0. Visas atļaujas, caurlaides un atļauju/orderi par tiesībām veikt darbus pilsētas teritorijā (izņemot būvatļauju) kārto Izpildītājs.
0. Izpildītājam elektroinstalācijas darbiem jānodrošina speciālists elektroietaišu izbūves darbu vadīšanā.
0. Pārbaude un testēšana:
· Jebkurā brīdī, kad Pasūtītājs vai būvuzraugs uzskata par nepieciešamu, viņš var apmeklēt attiecīgā materiāla un iekārtu ražošanas uzņēmumu, lai pārliecinātos par ražošanas kvalitāti. Iekārtām un materiāliem jābūt pārbaudītiem pirms tie atstāj ražotāja vai piegādātāja teritoriju, kā arī pēc to saņemšanas Objektā.
· Izpildītājam jādod laiks būvuzraugam, lai veiktu visu nepieciešamo materiālu novērtēšanu un dotu atļauju to uzglabāšanai Objektā. Darbu kavējumi, kas radušies laikā nenovērtētu vai nepiegādātu materiālu dēļ, netiks uzskatīti par objektīviem iemesliem Objekta nodošanas Pasūtītājam un Pasūtītāja pārstāvim termiņa neievērošanā.
· Visi ražotāja dokumenti - kvalitātes sertifikāti, pārbaudes lapas, atbilstības deklarācijas, izziņas, u.c. dokumenti, kas apliecina, ka materiāls ir ticis pārbaudīts atbilstoši vispārējiem standartiem un atbilst tiem, pēc būvuzrauga pieprasījuma Izpildītājam jāpiegādā Objektā bez maksas. 

0. Visi elektrības un vājstrāvas vadi jāiestrādā zem apmetuma, virs iekārtiem griestiem vai pārseguma paneļu kanālos.
0. Iekšējo kabeļu līniju montāžu veikt atbilstoši Ministru kabineta noteikumam Nr.328 “Noteikumi par Latvijas būvnormatīvu LBN 262-15 “Elektronisko sakaru tīkli”” 5.daļai.
0. Objektā pastāvīgi jānodrošina kārtība un tīrība, un pēc pirmā aizrādījuma jālikvidē trūkumi. Darba zonām jābūt norobežotām tā, lai nepieļautu trešo personu iekļūšanu tajās.
0. Būvdarbu laikā jānodrošina nepārtraukta elektrība, telefona un interneta sakari.
0. Pirms elektrības un ūdens izmantošanas Izpildītājam jāuzstāda elektrības un ūdens uzskaites skaitītāji, skaitītāja rādījumus uzsākot darbus fiksē ar aktu, bet būvniecības noslēgumā sastāda aktu ar patērētiem rādītājiem, vai 5 (piecu) dienu laikā pēc līguma noslēgšanas iesniedz Ventspils valstspilsētas Izglītības pārvaldes ēku un apsaimniekojamās teritorijas pārzinim Gatim Meirim (t.63601229, 25749341) ūdens, elektrības un kanalizācijas aptuvenu aprēķinu par patērēto. Ja būvdarbu laikā tiek konstatēts, ka būvobjektā tiek izmantots daudz vairāk elektroinstrumentu vai kādas citas darbības, kā norādīts aprēķinā, tad būvuzraugs vai Pasūtītājs ir tiesīgs pieprasīt atkārtotu aprēķinu.
0. Izpildītājs ir atbildīgs par objektā būvdarbu laikā demontēto materiālu saglabāšanu un nodošanu Pasūtītāja, Pasūtītāja pārstāvja rīcībā. Pirms demontāžas Izpildītājs dienu iepriekš uzaicina Pasūtītāju un Pasūtītāja pārstāvi attiecīgo atgūstamo materiālu, konstrukciju vai būvizstrādājumu novērtēšanai.
0. Ja nav norādīts projektā, tad krāsojamo sienu toņus saskaņot ar skolas vadītāju un Ventspils valstspilsētas  Izglītības pārvaldes ēku un apsaimniekojamās teritorijas pārzini.
0. Darbaspēka sadalījumam objektā un būvdarbu grafikā jābūt atbilstoši laika normām faktiskā darba izpildei.
0. Nedrīkst būt nepamatoti darba pārtraukumi, kur katra nepamatota darba pārtraukuma diena tiek pielīdzināta kavējuma dienai un no tā izrietošām sekām, saskaņā ar līguma termiņa kavējuma soda naudu. Būvdarbu procesā pēc strādājošo skaita Pasūtītāja pārstāvis vērtēs, vai objektā nav nepamatota dīkstāve darba spēka trūkuma dēļ. Par dīkstāvi tiek uzskatītas arī tās dienas, kad objektā ir mazāk strādājošo, nekā norādīts būvdarbu grafikā konkrētā darba izpildei.
0. Izpildītāja rīcībā jābūt 2003.gada 25.februāra Ministru kabineta noteikumu Nr.92 ”Darba aizsardzības prasības, veicot būvdarbus” 8. un 8.1punkta prasībām atbilstošs darba aizsardzības koordinators.
0. Izpilddokumentācijas dokumentēšana. 

· Visa veida informācija, dokumenti, aprēķini, rasējumi, grafiki, programmas, plāni u.c. Izpildītājam jāiesniedz paredzētajos termiņos, tā, lai to iesniegšana nekavētu projekta Darbu izpildi paredzētajā termiņā. 

· Papildus Izpildītājam ir jāveic Objekta lietotāja pārstāvja nozīmēta personāla un, nepieciešamības gadījumā, Pasūtītāja darbinieku apmācība un instruktāža, un iepazīstināšana ar ekspluatācijas instrukcijām.

Prasības špaktelētām un nokrāsotām virsmām:
Nokrāsotām virsmām jābūt gludām ar vienmērīgu krāsas toni, kura saskaņota ar Pasūtītāju, bez redzamām pēdām no špaktelēšanas vai slīpēšanas instrumentiem. Plaisas, izciļņi, iedobumi, skrāpējumi, krāsas notecējumi, plankumi nav pieļaujami. Apdares materiālu uzklāšana nav pieļaujama uz netīrām, eļļainām, taukainām, putekļainām, drūpošām virsmām un/vai konstrukcijām.
Visiem apdares materiāliem (grunts, špaktele, krāsa) jābūt savietojamiem savā starpā un atbilstošiem paredzētiem ekspluatācijas apstākļiem. Grunts krāsām jābūt paredzētam apstrādājamām virsmām nodrošinot labu adhēziju starp apdares virsmu un apdares slāņiem (špaktele, krāsa). Špaktelei jābūt labai saķerei ar virsmām, atslāņošanas nav pieļaujama. Krāsām jābūt paredzētām attiecīgajiem ekspluatācijas apstākļiem, t.i. telpās ar nepastāvīgo gaisa temperatūru un augsto relatīvo mitrumu tām jābūt mitruma izturīgam, vietās ar pastiprināto noslodzi (piem. durvju apmales, grīdas) tam jābūt ar augsto mehānisko izturību un arī mazgājamām.
„SASKAŅOTS”
Pašvaldības SIA
“Ventspils nekustamie īpašumi”
Pašvaldības ēku remontu un iepirkumu daļas vadītājs 				G.Ošenieks 
2026. gada 12. augustā

“SAGATAVOJA”
Pašvaldības SIA
“Ventspils nekustamie īpašumi”
Vecākais būvniecības projektu vadītājs			  		  V.Bidzāns
2026. gada 12. augustā


[bookmark: _Toc232515637]Pielikums Nr.2
Iepirkuma nolikumam
Identifikācijas Nr. VNĪP 2026/054

PIETEIKUMS DALĪBAI IEPIRKUMĀ (veidlapa)
“Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī”
Identifikācijas Nr. VNĪP 2026/054

Informācija par pretendentu:
	1.
	Nosaukums:

	2.
	Adrese:

	3.
	Reģistrācijas numurs:

	4.
	Kontaktpersona:

	5.
	Telefons:

	6.
	E – pasta adrese:

	7.
	Patiesā labuma guvējs/-i: 


Saskaņā ar Iepirkuma nolikuma noteikumiem es, apakšā parakstījies, apliecinu, ka:
1. Iepirkuma dokumenti ir skaidri un saprotami. Iesniedzot piedāvājumu pilnībā atzīstam visus Nolikumā un tā pielikumos ietvertos nosacījumus;
2. Pieteikumam pievienotie dokumenti veido mūsu piedāvājumu;
3. piedāvājums sagatavots atbilstoši Iepirkuma dokumentu prasībām, un visas piedāvājumā sniegtās ziņas ir patiesas;
4. piedāvājums ir spēkā 6 (sešus) mēnešus pēc piedāvājuma iesniegšanas beigu termiņa, bet, ja mūsu piedāvājums tiks atzīts par saimnieciski izdevīgāko, līdz Līguma noslēgšanas brīdim;
5. ja Piedāvājums tiks atzīts par saimnieciski izdevīgāko, piekrītam slēgt Līgumu saskaņā ar Līguma projektu un garantējam līgumsaistību izpildi pieprasītajā apjomā, kvalitātē un termiņā;
6. mums kā Pretendentam ir pienācīga rīcībspēja un tiesībspēja, lai slēgtu Līgumu atbilstoši Nolikuma un tā pielikumu prasībām, un apņemamies veikt būvarbus par līgumcenu, kas norādīta Finanšu piedāvājumā;
7. Pretendents ir iepazinies ar Tehniskajās specifikācijās (Nolikuma pielikums Nr.1) norādītajām prasībām, atzīst tās par pamatotām un izpildāmām, kā arī apņemas tās izpildīt.
8. Iepirkuma līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
Garantējam ka:
1. Noslēgsim Līgumu 5 (piecu) darbdienu laikā no uzaicinājuma saņemšanas brīža;
2. Uz Līguma noslēgšanas brīdi mūsu rīcībā būs Piedāvājumā norādītie speciālisti un apakšuzņēmēji (ja attiecināms);
3. Darbi tiks veikti atbilstoši Latvijas Republikas normatīvo aktu un Pasūtītāja pārstāvja prasībām un Darbos tiks pielietoti tādi būvizstrādājumi, kas derīgi paredzētajam izmantojumam, nodrošina būvei izvirzīto būtisko prasību izpildi un atbilst būvniecību regulējošu normatīvo aktu prasībām.
4. Darbi tiks veikti atbilstoši Latvijas Republikas normatīvo aktu un Pasūtītāja pārstāvja prasībām.


Informāciju par Pretendenta uzņēmuma atbilstību maza[footnoteRef:4], vidēja[footnoteRef:5] vai mikro[footnoteRef:6] uzņēmuma statusam. [4:  Mazais uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus EUR.]  [5:  Vidējais uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus EUR un/vai, kura gada bilance kopā nepārsniedz 43 miljonus EUR.]  [6:  Mikro uzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro] 

Pretendents _______/nosaukums/ ir ___________________ /jānorāda mazais, vidējais vai mikro/ uzņēmums.

Apliecinājums par neatkarīgi izstrādātu piedāvājumu:
Ar šo, sniedzot izsmeļošu un patiesu informāciju, Pretendents attiecībā uz konkrēto iepirkumu apliecina, ka
· Pretendents ir iepazinies un piekrīt šī apliecinājuma saturam.
· Iesniedzot šo pieteikumu, apzināmies, pilnībā uzņemamies visus riskus un atbildību iesniegtā piedāvājuma sakarā.
· Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
· Sniegtā informācija kvalifikācijas novērtēšanai ir patiesa un iesniegta visa pieprasītā informācija.
· Pretendenta iepirkuma piedāvājumu ir parakstījusi/šas pretendenta pilnvarotā/ās persona/as.
· Ja mūsu piedāvājums tiks atzīts par izdevīgāko, garantējam līgumsaistību izpildi pieprasītajā apjomā, kvalitātē un termiņā.
· Pretendents informē, ka ir iesniedzis piedāvājumu neatkarīgi no konkurentiem un bez konsultācijām, līgumiem vai vienošanām.
· Pretendentam ne ar vienu konkurentu nav bijusi saziņa attiecībā uz:
· cenām;
· cenas aprēķināšanas metodēm, faktoriem (apstākļiem) vai formulām;
· nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
· tādu piedāvājuma iesniegšanu, kas neatbilst iepirkuma prasībām; 
· kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
· Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas.
· Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% (desmit procentu) apmēram no pārkāpēja pēdējā finanšu gada neto apgrozījuma, un pretendentam var tikt piemērota izslēgšana no dalības iepirkuma procedūra.

								
/pārstāvēttiesīgās personas vārds, uzvārds, paraksts, ieņemamais amats/
[bookmark: _Hlk112156956]*pieteikums dalībai iepirkuma procedūrā jāparaksta visām apvienības dalībnieku personām
[bookmark: _Toc232515638][bookmark: _Hlk118884487][bookmark: _Hlk144985454]
Pielikums Nr.3
Iepirkuma nolikumam
Identifikācijas Nr. VNĪP 2026/054

FINANŠU PIEDĀVĀJUMS (veidlapa)
“Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī”
 identifikācijas Nr. VNĪP 2026/054

	Pretendents:
	

	Adrese:
	

	Komersanta reģistrācijas Nr.:
	

	Būvkomersanta reģistrācijas Nr.:
	



Apņemamies veikt iepirkuma “Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī” identifikācijas Nr. VNĪP 2026/054 būvdarbus par cenu:
	Nr.
	
Nosaukums
	Līgumcena (bez PVN), euro
	
Avanss *      euro

	
	
	
	

	1.
	[bookmark: _Hlk116559355]Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī
	
	


* Ja nepieciešams avanss – tā pieprasījuma apmērs nedrīkst pārsniegt 20% no iepirkumā piedāvātās līgumcenas bez PVN.

Apliecinām, ka:
· šis Pretendenta Finanšu piedāvājums ir mūsu Piedāvājuma sastāvdaļa;
· Finanšu piedāvājums sagatavots un iesniegts atbilstoši Iepirkuma dokumentu prasībām, ka Līgumcenā ietvertas visas tās izmaksas, kuras nepieciešamas pilnīgai Līguma izpildei Pasūtītāja pārstāvja pieprasītajā apjomā, kvalitātē un termiņā, tajā skaitā nodokļi (izņemot PVN).

											
/pārstāvēttiesīgās personas vārds, uzvārds, paraksts, ieņemamais amats/



[bookmark: _Toc232515639]Pielikums Nr.4
Iepirkuma nolikumam 
Identifikācijas Nr. VNĪP 2026/054




2026. gada ________
Pašvaldības SIA „Ventspils nekustamie īpašumi”
Užavas iela 8, Ventspils, LV-3601

PERSONAS/APAKŠUZŅĒMĒJA, UZ KURAS SPĒJĀM BALSTĀS PRETENDENTS, APLIECINĀJUMS 

Ar šo _____________(Persona / Apakšuzņēmējs, reģistrācijas Nr., juridiskā adrese) apliecina, ka esmu/am informēts/i par to, ka ____________(pretendenta nosaukums, reģistrācijas Nr., juridiskā adrese), turpmāk Pretendents, iesniegs piedāvājumu Pašvaldības SIA „Ventspils nekustamie īpašumi”, turpmāk Pasūtītāja pārstāvis ,(reģistrācijas Nr. 41203001885, Užavas ielā 8, Ventspils), organizētajā Iepirkumā “Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī” ar identifikācijas Nr. VNĪP 2026/054 un gadījumā, ja ar Pretendentu tiks noslēgts iepirkuma līgums, apņemos/amies:
· veikt šādus darbus ____________________(īss darbu apraksts norādot darbu veidus un izmaksas);
· nodot Pretendenta rīcībā sekojošus resursus ___________________(īss Pretendentam nodoto resursu, darbaspēka, tehnisko vai finanšu resursu apraksts).


											
/pārstāvēttiesīgās personas Personu / apakšuzņēmēju, uz kura spējām balstās Pretendents,  paraksts, vārds, uzvārds, statuss/
[bookmark: _Hlk112157026]

[bookmark: _Toc104823132][bookmark: _Toc110868988][bookmark: _Toc232515640][bookmark: _Hlk125971734][bookmark: _Hlk112157158][bookmark: _Hlk125360167]Pielikums Nr.5
Iepirkuma nolikumam
Identifikācijas Nr. VNĪP 2026/054

PRETENDENTA PIEREDZES DARBU SARAKSTS (veidne)
“Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī”


	Nr.
	Pasūtītājs (nosaukums, adrese, kontaktpersona, tālruņa nr., e-pasts)
	Objekta adrese
	Darbu īss apraksts / ēkas veids
(apliecinot atbilstību nolikuma prasībām)
	Darbu veikšanas laiks  (mm.gggg. - mm.gggg.)  

	
	
	
	
	

	
	
	
	
	

	
	
	
	
	


				
Pielikumā jāpievieno: Objekta nodošanas - pieņemšanas akta kopiju vai citu alternatīvu dokumentāciju, kas apliecina atbilstību Nolikuma 6.=5. prasībām. Pretendents var apliecināt atbilstību arī ar citiem dokumentiem.

Sagatavoja: 

Pārstāvēttiesīgā persona:                 ___________________________ (vārds, uzvārds, amats)



[bookmark: _Toc232515641]Pielikums Nr.6
Iepirkuma nolikumam
Identifikācijas Nr. VNĪP 2026/054

PRETENDENTA PIEDĀVĀTO SPECIĀLISTU SARAKSTS (veidne)
“Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī”
	Nr.
	Speciālista darbības joma iepirkumā
	Vārds un uzvārds
	Sertifikāta numurs
	Speciālista statuss iepirkumā
(vai speciālists ir Pretendenta darbinieks vai arī norādīt kā tiks piesaistīts)

	1.
	
	
	
	(ir/nav)

	2.
	
	
	
	(ir/nav)

	…
	
	
	
	




________________________________________________________________________
/ pārstāvēttiesīgās personas vārds, uzvārds, paraksts, ieņemamais amats/





















[bookmark: _Toc232515642]Pielikums Nr.7
Iepirkuma nolikumam
Identifikācijas Nr. VNĪP 2026/054


Ventspilī									2026.gada ...............


VIENOŠANĀS PROTOKOLS


...........”....................” reģ.Nr...............................
un
........................................................., būvprakses sertifikāta Nr................

Noslēdz šo vienošanos par sekojošo:

Gadījumā, ja Iepirkumā “Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī” ar identifikācijas Nr. VNĪP 2026/054 Pretendents .................. tiks atzīts par iepirkuma  uzvarētāju un ar viņu tiks slēgts līgums, mūsu starpā tiks nodibinātas līgumattiecības par ...........................................  (norādīt darbu veidu).		                     

Šo vienošanās protokolu paraksta :

.......”..................” vārdā:					__________________
 (paraksta persona ar pārstāvības tiesībām)				paraksts

_______________ 						____________________
  Vārds, uzvārds 							paraksts






	


[bookmark: _Toc110326744][bookmark: _Toc157438169][bookmark: _Toc232515643]Pielikums Nr.8
Iepirkuma nolikumam 
Identifikācijas Nr. VNĪP 2026/054


DARBU APJOMI - TĀMES

[bookmark: _Hlk109309874]Iepirkuma “Ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī” Identifikācijas Nr. VNĪP 2026/054
(Pievienota atsevišķā excel failā)


[bookmark: _Toc157438170][bookmark: _Toc232515644][bookmark: _Hlk180590250]Pielikums Nr.9
Iepirkuma nolikumam 
Identifikācijas Nr. VNĪP 2026/054

[bookmark: _Hlk110599406]BŪVDARBU LĪGUMS Nr. VNĪP 2026/054 (projekts)

[bookmark: _Toc225338034][bookmark: _Toc232515645][bookmark: _Hlk189828435]Ventspils valstspilsētas pašvaldības iestāde "Ventspils Izglītības pārvalde", vienotais reģistrācijas  Nr. 90000052497 turpmāk – Pasūtītājs, kuru pārstāv_____________, kura rīkojas saskaņā ar nolikumu (turpmāk – Pasūtītājs),
Pašvaldības sabiedrība ar ierobežotu atbildību “Ventspils nekustamie īpašumi”, vienotais reģistrācijas Nr. 41203001885  turpmāk – Pasūtītāja pārstāvis, kuru pārstāv valdes priekšsēdētājs Armīns Kleinbergs, kurš rīkojas saskaņā ar Statūtiem un 
______________________,vienotais reģistrācijas Nr. _______________, turpmāk – Izpildītājs, kuru, pamatojoties uz statūtiem, pārstāv ________________, 
kopā saukti par Pusēm un katrs atsevišķi saukti par Pusi, ievērojot 2026.gada ____________Ventspils valstspilsētas pašvaldības Infrastruktūras uzturēšanas un attīstības iepirkumu komisijas lēmuma pieņemšanas sēdes protokolā Nr.___________fiksētos rezultātus, noslēdz šāda satura būvdarbu līgumu, (turpmāk – Līgums), kas ir saistošs kā šī Līguma Pusēm, tā Pušu saistību un tiesību pārņēmējiem.


1. LĪGUMA PRIEKŠMETS
1.1. Pasūtītājs uzdod, bet Izpildītājs apņemas ar saviem darba rīkiem, ierīcēm un darbaspēku organizēt un veikt ugunsdrošo durvju ar pašaizvēršanas mehānismiem uzstādīšana Ventspils Tehnoloģiju vidusskolā Kuldīgas ielā 65, Ventspilī,  turpmāk – Objekts, saistītos darbus, turpmāk – Būvdarbi, Līgumā noteiktajā apjomā, kvalitātē un termiņā, saskaņā ar tehnisko specifikāciju (pielikums Nr.1), tāmēm (Līguma pielikums Nr.2), Izpildītāja iesniegto pieteikumu dalībai iepirkumā (Līguma pielikums Nr.3) un Izpildītāja iesniegto Finanšu piedāvājumu (pielikums Nr.4), un normatīvajos aktos noteiktajām prasībām.

2. LĪGUMA TERMIŅŠ
2.1. Izpildītājs Būvdarbus uzsāk no 2027.gada 1.jūlija. Būvdarbu izpildes termiņš: 2027.gada 27.augusts.
2.2. Izpildītājs 5 (piecu) darbdienu laikā  pēc Līguma parakstīšanas visus nepieciešamos dokumentus sagatavo un iesniedz Pasūtītāja pārstāvim, lai iesniegtu Ventspils valstspilsētas pašvaldības iestādes “Ventspils domes administrācija” Būvniecības administratīvā inspekcijā atzīmes par būvdarba uzsākšanas nosacījuma izpildi, saņemšanai.
2.3. Izpildītājs ir tiesīgs pieprasīt Būvdarbu izpildes termiņa pagarinājumu, ja Būvdarbu izpilde tiek kavēta viena (vai vairāku) zemāk uzskaitīto iemeslu dēļ, kuri radušies no Izpildītāja neatkarīgu apstākļu rezultātā un Izpildītājs to var dokumentāli pamatot, ja:
2.3.1. iestājas nepārvaramas varas apstākļi, vai arī ārkārtēju apstākļu rezultātā Būvdarbu izpilde tiek apgrūtināta vai padarīta uz laiku neiespējama;
2.3.2. pēc Pasūtītāja un/vai Pasūtītāja pārstāvja rakstiska pieprasījuma Būvdarbi vai to daļa ir tikuši pārtraukti;
2.3.3. Puses vienojas par neparedzētu un/vai papildus darbu izpildi;
2.3.4. Pasūtītājam nepieciešams veikt būtiskas izmaiņas Būvniecības ieceres sastāvā esošajā dokumentācijā un šādu izmaiņu rezultātā tiek aizkavēta Būvdarbu izpilde;
2.3.5. Pasūtītājs nav nodrošinājis savlaicīgu piekļuvi Objektam;
2.3.6. izdotais tiesību (administratīvais) akts vai normatīvajos aktos noteiktajos termiņos nepamatoti neizdotais administratīvais akts kavē Būvdarbu izpildi un Būvdarbu izpildes termiņa ievērošanu, ar nosacījumu, ka šāda akta izdošanas vai neizdošanas pamatā nav Izpildītāja darbība vai bezdarbība.
2.4. Līguma izpildes termiņš var tikt pagarināts (ja Līguma savlaicīga izpilde nav iespējama, tostarp izejmateriālu un preču nepieejamības vai piegāžu kavējumu dēļ), par laiku, kas nepārsniedz to, kas nepieciešams attiecīgo piegāžu saņemšanai, ievērojot arī kavējumu pamatoto ietekmi uz saistītajiem procesiem, tikai tad, ja šie apstākļi radušies no Izpildītāja neatkarīgu un piedāvājuma iesniegšanas brīdī objektīvi neparedzamu apstākļu dēļ un Izpildītājs ir veicis saprātīgus pasākumus kavējuma novēršanai vai mazināšanai.
2.5. Ja Puses konstatē, ka Līguma izpilde var tikt ilgstoši traucēta vai pastāv iespēja, ka nākotnē Līguma izpilde būs neiespējama Līguma 2.4.apakšpunktā minēto iemeslu dēļ, Puses izvērtē citas rīcības alternatīvas (t.sk. tehnisko risinājumu maiņa, Līguma izpildes apturēšana, Līguma izbeigšana).
2.6. Pamatots pieprasījums par Būvdarbu izpildes termiņa pagarinājumu Izpildītājam ir jāiesniedz izskatīšanai Pasūtītāja pārstāvim ne ilgāk kā 5 (piecu) darbdienu laikā, pēc tādu apstākļu, kas varētu aizkavēt Būvdarbu izpildi konstatēšanas. Neizpildot šo nosacījumu, Izpildītājs zaudē tiesības pieprasīt Būvdarbu izpildes termiņa pagarinājumu. Gadījumā, ja Būvdarbu izpildes termiņa kavējumi izveidojušies Izpildītāja bezdarbības vai vainojamas darbības rezultātā, Pasūtītāja pārstāvis atsaka pagarināt Būvdarbu izpildes termiņus.
2.7. Jebkādi grozījumi Būvdarbu izpildes termiņā un apjomos, stājas spēkā tikai pēc tam, kad tiem ir devuši piekrišanu un tos ir parakstījušas šī Līguma Puses.

3. LĪGUMSUMMA UN SAMAKSAS NOTEIKUMI
3.1. Līgumcena un Līgumsumma:
3.1.1. Līgumcena ir [] EUR ([]) (turpmāk - Līgumcena) bez PVN. Kopējā līgumsumma ir [] EUR ([]) (turpmāk - Līgumsumma), tai skaitā PVN 21% (divdesmit viens procents) – [] EUR ([]).
3.1.2. Saskaņā ar Pievienotās vērtības nodokļa likuma 142. panta nosacījumiem valsts noteikto     pievienotās vērtības nodokli valsts budžetā maksā Pasūtītājs.
3.1.3. Līgumcena noteikta pamatojoties uz 2026.gada [] Ventspils valstspilsētas pašvaldības Infrastruktūras uzturēšanas un attīstības iepirkumu komisijas lēmuma pieņemšanas sēdes protokolā Nr. VNĪP [] fiksētajiem rezultātiem, saskaņā ar Izpildītāja iesniegtām lokālajām tāmēm, kuras aizpildītas saskaņā ar būvdarbu apjomiem – tāmes formām  (pielikums Nr.2), (turpmāk - Tāmes) un Tehniskajām specifikācijām (pielikums Nr.1).
3.2. Līgumcena ietver Tāmēs norādīto darbu un ar tiem saistīto palīgdarbu izmaksas, materiālu izmaksas, piegāžu un transporta izmaksas, Līgumā paredzētās apdrošināšanas un nodrošinājumu izmaksas (iekļaujamas Būvdarbu izmaksu virsizdevumos), lai veiktu Objekta būvdarbus tādā apjomā un kvalitātē, kā to paredz Latvijas būvnormatīvi, Vispārīgie būvnoteikumi, Ventspils valstspilsētas pašvaldības saistošie noteikumi, Latvijas nacionālie standarti, Eiropas Savienības normatīvi un citi spēkā esošie normatīvie akti. 
3.3. Izpildītāja piedāvājumā norādītie būvfirmas pieskaitījumi ir spēkā visu Līguma darbības periodu.
3.4. Būvdarbu apjomi var tikt samazināti/ palielināti, ja Būvdarbu gaitā atklājas, ka Tāmēs norādītajā apjomā tos veikt nav nepieciešams, vai arī atklājas darbi, kurus iepriekš paredzēt nebija iespējams un bez kuru veikšanas nav iespējams turpināt Būvdarbus. 
3.5. Norēķini par izpildītajiem Būvdarbiem notiek pēc faktiskās izpildes, nemainot Izpildītāja piedāvātās vienību cenas darbiem, materiāliem, mehānismiem, kā arī piedāvātās laika normas un pieskaitāmās izmaksas. 
3.6. Būvdarbu apjomu samazināšanas/palielināšanas kārtība:
3.6.1. Izpildītājs un Pasūtītāja pārstāvis sastāda aktu par izslēdzamajiem/ ieslēdzamajiem darbu apjomiem un būvdarbu pozīcijām, turpmāk – Izslēdzamo/ieslēdzamo darbu Akts;
3.6.2. Izpildītājs uz Akta pamata izstrādā tāmi un iesniedz Pasūtītāja pārstāvim;
3.6.3. Pasūtītāja pārstāvis 5 (piecu) darbdienu laikā no tāmes saņemšanas brīža saskaņo to vai arī sniedz pamatotu atteikumu;
3.6.4. Pēc tāmes saskaņošanas Izpildītājs un Pasūtītājs noslēdz vienošanas par Aktā minēto darbu veikšanu/neveikšanu.
3.7. Netiek kompensēti nekādi darbi, kuri jāveic atkārtoti sakarā ar konstatētiem trūkumiem Būvdarbu kvalitātē, tāpat netiek kompensēta nekvalitatīvi veikto Būvdarbu, izmantoto materiālu, tehnikas un ar to saistīto papildu darba stundu izmaksas.
3.8. (ja attiecināms) Ja saskaņā ar Izpildītāja pieteikumu Būvdarbu veikšanai ir nepieciešams saņemt Piedāvājumā pieprasītu priekšapmaksu (avansu), Pasūtītājs 20 (divdesmit) darbdienu laikā no atbilstoša Izpildītāja rēķina un līguma 7.3.punktam atbilstoša avansa nodrošinājuma saņemšanas samaksā Izpildītājam avansu ____ EUR (_____) apmērā bez PVN. Izpildītājam ir tiesības ar rakstveida iesniegumu vēršoties pie Pasūtītāja atteikties no avansa.
3.9. Pasūtītājs veic norēķinus ar Izpildītāju sekojošā kārtībā: 
3.9.1. Līdz katra mēneša 10. (desmitajam) datumam Izpildītājs iesniedz Pasūtītājam un Pasūtītāja pārstāvim Būvdarbu izpildes aktus divos eksemplāros par iepriekšējā mēnesī paveiktajiem Būvdarbiem, par kuriem BIS pievienota/iesniegta izpilddokumentācija (segto darbu akti ar fotofiksācijām un ekspluatācijas īpašību deklarācijas). Pasūtītāja pārstāvis pārbauda šos aktus 10 (desmit) darba dienu laikā un apstiprina, vai arī iesniedz pamatotu apstiprinājuma atteikumu. Apmaksu saskaņā ar apstiprinātajiem Būvdarbu izpildes aktiem Pasūtītājs veic 10 (desmit) darbdienu laikā pēc Būvdarbu izpildes aktu parakstīšanas un attiecīgu rēķinu saņemšanas no Izpildītāja.
3.9.2. Aprēķinot summu apmaksai tiek dzēsts avansa maksājums proporcionāli izpildei (ja attiecināms) un tiek ieturēts Līguma izpildes nodrošinājums - ieturējums 10 (desmit) % no izpildīto Būvdarbu summas  (turpmāk – Nodrošinājums), kas kalpo kā Izpildītāja līgumsaistību pilnīgas, kvalitatīvas un savlaicīgas izpildes nodrošinājums. 
3.9.2.1. Nodrošinājumu Pasūtītājs atmaksā Izpildītājam 5 (piecu) darbdienu laikā pēc Objekta pieņemšanas-nodošanas akta parakstīšanas un kad Izpildītājs ir novērsis visus pieņemšanas-nodošanas aktā norādītos atliktos darbus. Nodrošinājumu Pasūtītājs ir tiesīgs ieturēt gadījumā, ja Izpildītājs Būvdarbus veicis nepilnīgi, nesavlaicīgi vai nekvalitatīvi vai, ja tas, veicot Līgumā noteiktos Būvdarbus nepilnīgi, nesavlaicīgi vai nekvalitatīvi ar to nodarījis materiālus zaudējumus Pasūtītājam.
3.9.2.2. Atmaksājot līguma izpildes nodrošinājumu, Pasūtītājs no līguma izpildes nodrošinājuma summas ietur garantijas laika nodrošinājumam piemērojamo summu (5% no Līgumcenas) līdz brīdim, kamēr Izpildītājs ir iesniedzis garantijas apdrošināšanas polisi vai bankas garantiju saskaņā ar Līguma 7.2 punkta prasībām. Garantijas laika ieturējumam piemērojami 7.2.3.punkta nosacījumi par ieturējuma samazināšanu.
3.10. Visi Līgumā paredzētie maksājumi tiek veikti ar pārskaitījumu uz Izpildītāja norādīto bankas kontu. Par samaksas brīdi tiek uzskatīts datums, kurā Pasūtītājs ir devis rīkojumu savai bankai pārskaitīt uz Izpildītāja norēķina kontu maksājuma summu.
3.11. Izpildītājs iesniedz Pasūtītājam strukturētus e-rēķinus. Puses apstiprina, ka elektroniski sagatavotais rēķins derīgs bez paraksta un tiek nosūtīts elektroniski uz Pasūtītāja oficiālās elektroniskās adreses (e-adreses) apakšadresi EINVOICE@90000052497 (XML formātā, papildus pievienojot rēķina PDF datni). 
3.12. Neviens maksājums, kas tiek izdarīts saskaņā ar Līgumu, netiek uzskatīts par galēju pierādījumu Līguma saistību nedz pilnīgai, nedz arī daļējai izpildei, un neviens maksājums, ieskaitot pēdējo maksājumu, nenozīmē akceptu nepilnīgam, nekvalitatīvam Būvdarbam vai neatbilstošu būvizstrādājumu izmantošanai. Objekta ekspluatācijas uzsākšana nenozīmē nedz pilnīgu, nedz arī daļēju Būvdarbu akceptēšanu.
3.13. Visu Līgumā noteikto līgumsodu samaksa neatbrīvo Puses no saistību izpildes pienākuma.

4. IZPILDĪTĀJA PIENĀKUMI UN TIESĪBAS
4.1. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājam jāiesniedz Būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītāja pārstāvim par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
4.2. Izpildītājam jāievēro Pasūtītāja pārstāvja dotie norādījumi Būvdarbu organizēšanā.
4.3. Atbildēt par Latvijas būvnormatīvu, Vispārīgo būvnoteikumu, Ventspils valstspilsētas pašvaldības saistošo noteikumu, Latvijas nacionālo standartu un citu spēkā esošo normatīvo aktu noteikumu ievērošanu visu šajā Līgumā paredzēto Būvdarbu veikšanas un dokumentu sagatavošanas laikā. Izpildītājs nodrošina, lai būvniecībā tiktu izmantoti tikai Eiropas Savienības standartiem un Latvijas Republikas standartiem un tehniskiem noteikumiem atbilstoši, attiecīgi sertificēti būvmateriāli un būvizstrādājumi.
4.4. Izpildītājs ir atbildīgs par to, lai tā nozīmētais vai nolīgtais Darba aizsardzības koordinators būtu atbilstoši kvalificēts. Izpildītājs nodrošina, lai būvniecības procesa laikā tiktu izpildītas un ievērotas visas Darba aizsardzības likuma un Ministru kabineta 2003. gada 25. februāra noteikumu Nr. 92 „Darba aizsardzības prasības, veicot būvdarbus” normas.
4.5. Par saviem līdzekļiem nodrošināt visu tiesību aktos noteikto darba drošības, ugunsdrošības, vides aizsardzības noteikumu un būvniecības uzraudzības dienestu prasību ievērošanu saistībā ar Objekta būvniecību, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām.
4.6. Nodrošināt atkritumu apsaimniekošanu tā, lai netiktu apdraudēta cilvēku dzīvība un veselība, kā arī personu manta, un tā nedrīkst negatīvi ietekmēt vidi, būvniecības procesā radītos atkritumus jāsavāc un jāutilizē atsevišķi no sadzīves atkritumiem saskaņā ar spēkā esošo normatīvo aktu nosacījumiem.
4.7. Pilnībā aizvākt no Objekta būvgružus, Izpildītāja inventāru un darbarīkus, kā arī par saviem līdzekļiem veikt darba zonas sakārtošanu tādā stāvoklī, lai tas nekādā veidā nebūtu sliktāks kā bija pirms Būvdarbu uzsākšanas. Par šī apakšpunkta nosacījumu nepildīšanu Pasūtītājs ir tiesīgs iekasēt soda naudu EUR 50,00 (piecdesmit euro, 00 centi) apmērā no Izpildītāja par katru kalendāro dienu no Būvdarbu pabeigšanas brīža Objektā līdz darba zonas pilnīgas sakārtošanas dienai.
4.8. Veicot Būvdarbus, segt visus ar tiem saistītos izdevumus par elektroenerģiju, ūdens apgādi un kanalizāciju visā Objekta Būvdarbu laikā. 
4.9. Līgumā noteiktos Būvdarbus veikt ar savu (īpašumā vai lietošanā esošu) tehniku, aprīkojumu, būvizstrādājumiem un citiem materiāli-tehniskajiem līdzekļiem, ja vien Puses rakstveidā nevienojas citādi. 
4.10. Nodrošināt, Objektā esošo materiālu, tehnikas un darba rīku saglabāšanu, par saviem līdzekļiem nodrošinot Objekta apsardzi visā Būvdarbu izpildes laikā.
4.11. Segt visus izdevumus, kas saistīti ar administratīvajiem sodiem par Objekta būvdarbu termiņu neievērošanu un  Ventspils valstspilsētas pašvaldības saistošo noteikumu neievērošanu, ja tie radušies Izpildītāja darbības vai bezdarbības vai vainojamas darbības dēļ.
4.12. Garantijas termiņā laikā, kas noteikts Līguma 6.10. apakšpunktā, par saviem līdzekļiem novērst Būvdarbu defektus (turpmāk tekstā Defekti), kas radušies pēc to nodošanas, izņemot Defektus, kas radušies nepareizas ekspluatācijas rezultātā. 
4.13. Veikt Būvdarbus saviem spēkiem, kā arī atsevišķu darbu izpildei uz Līguma pamata var tikt pieaicināti apakšuzņēmēji, kurus Izpildītājs ir norādījis savā piedāvājumā, vai atbilstoši saskaņojis ar Pasūtītāja pārstāvi un uzņemoties pilnu atbildību par savu nolīgto apakšuzņēmēju darbību Objektā. 
4.14. Patstāvīgi organizēt savu nolīgto apakšuzņēmēju un apakšuzņēmēju apakšuzņēmēju darbu, kā arī veikt izpildīto Būvdarbu kontroli un pieņemšanu. Norēķinus ar apakšuzņēmēju kārtot patstāvīgi. Garantēt, ka ar tā nolīgtajiem apakšuzņēmējam noslēgto līgumu noteikumi nebūtu pretrunā ar Līgumu.
4.15. Gadījumā, ja Izpildītājs Būvdarbu izpildē bez rakstiskas saskaņošanas ar Pasūtītāja pārstāvi piesaista apakšuzņēmēju, tad būvdarbi tiks apturēti, bet Līguma termiņš netiks pagarināts. No Izpildītāja tiks pieprasīts iesniegt par apakšuzņēmēju iepirkuma dokumentos paredzētās izziņas un apliecinājumus. Par katru šādu pārkāpumu  no Izpildītāja tiks ieturēts par labu Pasūtītājam līgumsods EUR 100,00 (viens simts euro, 00 centi). Ja šis Līguma apakšpunkts pārkāpts atkārtoti, būvdarbi tiks pārtraukti. Būvdarbu atsākšana tiks atļauta tad, kad Izpildītājs būs iesniedzis Pasūtītāja pārstāvim nepieciešamās izziņas un apliecinājumus.
4.16. Nekavējoties, 1 (vienas) darbdienas laikā, ziņot Pasūtītājam par visiem apstākļiem, kas atklājušies Būvdarbu izpildes procesā un var neparedzēti ietekmēt Objekta Būvdarbus.
4.17. Uzturēt tīrību Būvdarbu teritorijā un visā Izpildītāja darbības zonā un nodrošināt regulāru būvgružu savākšanu un aizvešanu uz speciāli ierīkotām vietām.
4.18. Ja Izpildītājam ir nepamatoti darba pārtraukumi, tad katra nepamatota darba pārtraukuma diena tiek pielīdzināta kavējuma dienai, un Pasūtītājs ir tiesīgs ieturēt no Izpildītāja līguma termiņa kavējuma soda naudu līguma 5.2.5.apakšpunktā noteiktajā apmērā. 
4.19. Saņemt samaksu par kvalitatīvi veiktiem Būvdarbiem Līgumā noteiktajā kārtībā, kā arī pieprasīt no Pasūtītāja līgumsodu 0,5% (nulle, komats, pieci procenti) apmērā no rēķinā norādītās un termiņā nesamaksātās summas par katru nokavēto maksājuma dienu, bet ne vairāk, kā 10% (desmit procenti) no nesamaksātās summas. 
4.20. Pēc Pasūtītāja pārstāvja pieprasījuma Izpildītājs iesniedz detalizētu būvdarbu grafiku.
4.21. Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

5. PASŪTĪTĀJA PIENĀKUMI UN TIESĪBAS
5.1. Pasūtītāja un Pasūtītāja pārstāvja pienākumi:
5.1.1. Pieņemt no Izpildītāja saskaņā ar Līgumu kvalitatīvi izpildītos Būvdarbus pēc faktiski paveiktā apjoma un Pasūtītājam samaksāt par tiem Līgumā noteiktajā kārtībā.
5.1.2. Neveikt nekāda veida rīcību, kura traucētu Būvdarbu izpildi, ja vien tas nav saistīts ar konstatētiem pārkāpumiem no Izpildītāja puses.
5.1.3. Izpildītāja saņemtos paziņojumus, pieprasījumus, iesniegumus un priekšlikumus Pasūtītāja pārstāvis izvērtēs 5 (piecu) darbdienu laikā.
5.1.4. Pasūtītāja pārstāvim nodrošināt Objekta būvuzraudzību, ja nepieciešams.
5.1.5. Pasūtītājam uzņemties atbildību par Objekta pareizu ekspluatāciju un  neveikt nekādas rīcības, kuras traucētu Būvdarbu izpildi, ja vien tas nav saistīts ar konstatētiem pārkāpumiem no Izpildītāja puses.
5.1.6. Nodrošināt iespēju Izpildītāja personālam brīvi iekļūt Objektā Būvdarbu veikšanai normatīvajos aktos paredzētajā kārtībā, abpusēji saskaņojot iekļūšanas termiņus.
5.2. Pasūtītāja un Pasūtītāja pārstāvja tiesības:
5.2.1. Nepieciešamības gadījumā apturēt Būvdarbu izpildi.
5.2.2. Kontrolēt Būvdarbu izpildi saskaņā ar Līgumā noteikto termiņu.
5.2.3. Pasūtītājam un Pasūtītāja pārstāvim ir tiesības jebkurā brīdī apmeklēt Objektu par to iepriekš neinformējot Izpildītāju.
5.2.4. Uzaicināt neatkarīgus ekspertus Izpildītāja veikto Būvdarbu kvalitātes pārbaudei. Ekspertīzes izdevumus sedz Pasūtītājs, izņemot gadījumus, kad ekspertīzes rezultātā tiek konstatēti trūkumi vai nepilnības, kas radušies Izpildītāja vainas, nolaidības vai neuzmanības dēļ. Šādā gadījumā ekspertīzes izdevumus sedz Izpildītājs.
5.2.5. Ja Izpildītājs kavē Būvdarbu izpildes termiņu, Pasūtītājam ir tiesības ieturēt līgumsodu 0,5% apmērā no Būvdarbu Līgumcenas par katru nokavējuma kalendāro dienu, bet kopumā ne vairāk kā 10% (desmit procenti) no Līgumcenas.
5.2.6. No Izpildītājam paredzētajiem maksājumiem, vienpersoniski ieturēt līgumsodus, kas Izpildītājam ir aprēķināti un noteikti saskaņā ar Līgumu.
5.2.7. Jebkādi Pasūtītāja apmaksāti materiāli, pakalpojumi un/vai iekārtas, kļūst par Pasūtītāja īpašumu ar to apmaksas brīdi un Izpildītāja maksātnespējas gadījumā tie pāriet Pasūtītāja īpašumā neatkarīgi no tā vai tie ir, vai nav nogādāti Objektā.

6. BŪVDARBU NODOŠANAS UN PIEŅEMŠANAS KĀRTĪBA UN ATBILDĪBAS PAR DEFEKTIEM
6.1. Izpildītājam jānodrošina, lai tiesību aktos noteiktajā kārtībā tiktu sagatavota visa nepieciešamā dokumentācija Objekta nodošanai Pasūtītājam, kā arī jāveic visas no tā atkarīgās darbības, lai Būvdarbi tiktu pabeigti. 
6.2. 5 (piecu) darbdienu laikā pēc Būvdarbu pabeigšanas Izpildītājam jāiesniedz BIS visa dokumentācija Objekta nodošanai Pasūtītājam, par to rakstveidā informējot Pasūtītāja pārstāvi. 
6.3. Ja Būvvalde sniegusi atteikumu Objekta pieņemšanai ekspluatācijā, pamatojoties uz nekvalitatīvi veiktiem būvdarbiem vai nepilnīgu izpilddokumentāciju, Izpildītājam ar saviem spēkiem un uz sava rēķina jānovērš šie trūkumi  10 (desmit) darbdienu laikā un jāinformē par to Pasūtītāja pārstāvis.
6.4. Izpildītājs pēc Būvdarbu pabeigšanas iesniedz Pasūtītāja pārstāvim gala Pieņemšanas – nodošanas aktu un informatīvu rēķinu par līguma izpildes nodrošinājuma atmaksu. Pasūtītājs Objekta pieņemšanas–nodošanas aktu paraksta 10 (desmit) darbdienu laikā no tā saņemšanas dienas.
6.5. Būvdarbu pieņemšanas laikā konstatēto Defektu novēršana neatbrīvo Izpildītāju no atbildības par Būvdarbu pabeigšanas termiņa neievērošanu.
6.6. Ja Izpildītājs Līguma vai Līguma 6.10 apakšpunktā noteiktajā garantijas periodā nav ievērojis tehniskajās specifikācijās, šajā Līguma vai normatīvajos aktos noteiktās prasības attiecībā uz Būvdarbu veikšanu vai kvalitāti, tad nekavējoties, bet ne vēlāk kā 5 (piecu) darbdienu laikā komisija, kur piedalās Pasūtītāja pārstāvis, Pasūtītājs, Būvuzraugs, Izpildītāja pārstāvji un citi pieaicinātie speciālisti, sastāda un paraksta defektu aktu (turpmāk - Defektu akts), kurā norāda veikto Būvdarbu neatbilstību, Defektu novēršanas termiņu un kārtību. Gadījumā ja Izpildītājs neierodas uz Defektu akta sastādīšanu, tad Defektu aktu sastāda Pasūtītāja pārstāvis un Pasūtītājs bez Izpildītāja pārstāvja klātbūtnes.
6.7. Defektu aktā norādītos trūkumus Izpildītājs uz sava rēķina novērš 10 (desmit) darbdienu laikā pēc Defektu akta sastādīšanas. Ja kādu Defektu novēršanai ir tehnoloģiski nepieciešams ilgāks laiks, tad konkrēto trūkumu novēršanas termiņi tiek norādīti Pušu pārstāvju sastādītajā Defektu aktā. Ja Pusēm neizdodas vienoties par Defektu aktā minēto trūkumu novēršanas termiņiem, Pasūtītājs ir tiesīgs prasīt veikt neatkarīgu ekspertīzi, kuras slēdziens attiecībā uz trūkumu un Defektu novēršanas termiņu Izpildītājam ir obligāts un saistošs. Ekspertīzes izmaksas sedz Izpildītājs.
6.8. Ja Izpildītājs (tajā skaitā Persona, uz kuru balstās Izpildītājs)  garantijas termiņā atsakās novērst Defektu aktā konstatētos Defektus vai nenovērš tos savstarpēji nolīgtajā vai ekspertīzes noteiktajā termiņā, Pasūtītājam ir tiesības šo darbu veikšanu uz Izpildītāja (tajā skaitā Persona, uz kuru balstās)  rēķina uzdot trešajām personām.
6.9. Izpildītājam visas ar Defektu novēršanu saistītās izmaksas un zaudējumus ir pienākums atlīdzināt Pasūtītājam ne vēlā kā 10 (desmit) dienu laikā no tā rakstveida pieprasījuma, kuram ir pievienota Defektu novēršanas izmaksu tāme, nosūtīšanas Izpildītājam, tai skaitā, ja par to apmēru pastāv strīds. Pasūtītājs šādu izmaksu un zaudējumu segšanai ir tiesīgs izmantot Līguma ietvaros Izpildītāja iesniegtās garantijas. Ja faktisko izmaksu vai zaudējumu apmērs ir lielāks nekā to sedz bankas garantija vai apdrošināšanas polise, atlikušo summu jebkurā gadījumā ir pienākums segt Izpildītājam.
6.10. Garantijas periods Izpildītāja veiktajiem Būvdarbiem un pielietoto būvizstrādājumu kvalitāti ir 60 (sešdesmit) mēneši, skaitot no Būvdarbu pieņemšanas - nodošanas akta parakstīšanas datuma.   

7. APDROŠINĀŠANA
7.1. Obligātā būvdarbu veicēja un būvspeciālistu profesionālā civiltiesiskās atbildības apdrošināšana:
7.1.1. Izpildītājs vismaz 5 (piecu) darba dienas pirms Būvdarbu uzsākšanas iesniedz Pasūtītāja pārstāvim būvdarbu veicēja un būvspeciālistu profesionālās civiltiesiskās atbildības apdrošināšanas polises kopijas, atbilstoši Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām.
7.1.2. Būvdarbu veicēja civiltiesiskās atbildības apdrošināšanas līgumu Izpildītājs slēdz ar noteikumu, saskaņā ar kuru, iestājoties apdrošināšanas gadījumam, apdrošināšanas atlīdzība tiek izmaksāta zaudējumus cietušajai trešajai personai.
7.2. Garantijas saistību nodrošinājums:
7.2.1. Izpildītājs 5 (piecu) darba dienu laikā pēc Būvdarbu nodošanas – pieņemšanas akta apstiprināšanas, iesniedz Pasūtītājam garantijas saistību nodrošinājumu bankas garantijas vai pirmā pieprasījuma garantijas apdrošināšanas veidā pēc Izpildītāja izvēles. Garantijas saistību nodrošinājumam jāsedz iespējamajie zaudējumie un bojājumi, kas atklājušies garantijas perioda laikā, bet radušies būvniecības periodā pirms Būvdarbu pieņemšanas-nodošanas akta parakstīšanas tādu apstākļu dēļ, par kuriem ir atbildīgs Izpildītājs. Nodrošinājumam jābūt pirmā pieprasījuma, beznosacījumu un neatsaucamam.
7.2.2. Garantijas laika apdrošināšanas līgumā noteiktā apdrošinājuma summa nedrīkst būt mazāka par 5% (pieciem procentiem) no Līgumcenas. 
7.2.3. Ja garantijas termiņa pirmajos divos gados nav konstatēti Būvdarbu defekti vai Izpildītājs un Pasūtītājs ir vienojušies par pieteikto Būvdarbu defektu novēršanas termiņu, garantijas apmēru garantijas termiņa trešā gada pirmajā mēnesī samazina  garantijas apmēru atlikušajam garantijas laikam nosakot 2% (divi procenti) apmērā no Būvdarbu līgumcenas. Izpildītājs nodrošina garantijas laika garantiju apdrošināšanu visā Līguma 6.10. punktā noteiktajā Būvdarbu garantijas periodā un vēl 30 (trīsdesmit) dienas.
7.3. Avansa garantijas apdrošināšana: Pretendents vienlaicīgi ar avansa rēķinu iesniedz Pasūtītājam neatsaucamu bezierunu priekšapmaksas garantiju bankas garantijas veidā vai apdrošināšanas polisi avansa maksājumam, pievienojot apdrošināšanas prēmijas samaksas apliecinošu dokumentu, kas garantēs Pasūtītajam bezierunu zaudējumu segšanu gadījumā, ja Pretendents neuzsāk darbus vai pārtrauc to izpildi, neveicot darbus avansa maksājuma apjomā un neveicot priekšapmaksas atmaksāšanu. Garantijai jābūt pirmā pieprasījuma, beznosacījumu un neatsaucamai.
8. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
8.1. Pasūtītāja pārstāvim ir tiesības Izpildītājam prasīt nomainīt ikvienu Izpildītāja Līguma izpildē iesaistīto personu, pamatojot to ar kādu no šādiem iemesliem (jaunajam personālam ir jāatbilst tādām pašām vai augstvērtīgākām prasībām, kādas ir nolikumā):
8.1.1. atkārtota pavirša savu pienākumu pildīšana;
8.1.2. nekompetence vai nolaidība;
8.1.3. Līgumā noteikto saistību vai pienākumu nepildīšana;
8.1.4. atkārtota tādu darbību veikšana, kas kaitē drošībai, veselībai vai vides aizsardzībai.
8.2. Izpildītājs nomaina Līguma izpildē iesaistīto personu viena mēneša laikā no pretenzijas nosūtīšanas dienas un paziņo par to Pasūtītāja pārstāvim.
8.3. Pasūtītāja pārstāvis atbild uz Izpildītāja iesniegtajiem dokumentiem, cik ātri vien iespējams, bet ne vēlāk kā 5 (piecu) darbdienu laikā pēc dokumentu saņemšanas. Ja Pasūtītāja pārstāvim atbildes sniegšanai objektīvi nepieciešams ilgāks laiks, Pasūtītāja pārstāvis 7 (septiņu) darbdienu laikā informē Izpildītāju, norādot kad tam tiks sniegta atbilde.
8.4. Darbu veikšanai Izpildītājs piesaista Iepirkuma ietvaros iesniegtā piedāvājumā norādīto personālu un Apakšuzņēmējus. Izpildītājs ir atbildīgs par piesaistītā personāla un Apakšuzņēmēju veiktā darba atbilstību šī Līguma prasībām.
8.5. Izpildītājs Iepirkumā piedāvāto personālu, kura kvalifikācijas atbilstību izvirzītajām prasībām Pasūtītāja pārstāvis ir vērtējis, ir atļauts aizvietot ar līdzvērtīgu speciālistu (-iem), kas iepriekš jāsaskaņo ar Pasūtītāja pārstāvi, lai pārliecinātos par piedāvātā speciālista atbilstību Iepirkuma dokumentācijā izvirzītajām prasībām.
8.6. Ja Izpildītājs vēlas veikt personāla, kura kvalifikācijas atbilstību izvirzītajām prasībām Pasūtītāja pārstāvis ir vērtējis, aizvietošanu vai nomaiņu, tad jāiesniedz rakstveida iesniegums Pasūtītāja pārstāvim. Iesniegumam jāpievieno piedāvātā personāla, kura kvalifikācijas atbilstību izvirzītajām prasībām Pasūtītāja pārstāvis ir vērtējis, kvalifikāciju apliecinoša informācija un dokumenti un atbildīgā Darbu vadītāja gadījumā jāreģistrē Būvniecības informācijas sistēmā. Pasūtītāja pārstāvis piekrīt personāla nomaiņai tikai gadījumā, ja piedāvātā personāla kvalifikācija atbilst Iepirkuma nolikumā noteiktajām personāla kvalifikācijas prasībām un persona, kuras aizvietošana vai nomaiņa tiek veikta, atsauc savu vienošanos, kas bija pievienota Piedāvājumā. 
8.7. Izpildītājs nav tiesīgs bez saskaņošanas ar Pasūtītāja pārstāvi veikt Apakšuzņēmēju nomaiņu, kā arī papildu Apakšuzņēmēju iesaistīšanu Līguma izpildē.
8.8. Ja Izpildītājs vēlas veikt tāda Apakšuzņēmēja nomaiņu, uz kura iespējām tas balstījies, lai apliecinātu savas kvalifikācijas atbilstību Iepirkuma nolikumā izvirzītajām prasībām, tad jāiesniedz rakstveida iesniegums Pasūtītāja pārstāvim. Iesniegumam jāpievieno informācija un dokumenti, kas pierāda, ka piedāvātajam Apakšuzņēmēja pretendentam ir vismaz tāda pati kvalifikācija kā Apakšuzņēmējam, uz kura iespējām Izpildītājs savā piedāvājumā balstījies, apliecinot atbilstību Iepirkuma nolikumā noteiktajām prasībām. Pasūtītāja pārstāvis piekrīt Apakšuzņēmēja nomaiņai, ja:
8.8.1. piedāvātajam Apakšuzņēmēja pretendentam ir vismaz tāda pati kvalifikācija un pieredze kā Apakšuzņēmējam, uz kura iespējām Izpildītājs savā piedāvājumā balstījies, apliecinot atbilstību Iepirkuma nolikumā noteiktajām prasībām;
8.8.2. uz piedāvāto apakšuzņēmēju neattiecas Publisko iepirkumu likuma 42. panta otrās daļas 1., 2., 3., 4. un 11. punktā izslēgšanas nosacījumi.
8.9. Ja Izpildītājs vēlas iesaistīt papildu Apakšuzņēmēju, kura iesaiste Līgumā ir vismaz 10 000 EUR bez PVN apjomā, Pasūtītāja pārstāvis piekrīt Apakšuzņēmēja piesaistei, ja uz piedāvāto apakšuzņēmēju neattiecas Publisko iepirkumu likuma 42. panta otrās daļas 1., 2., 3., 4. un 11. punktā izslēgšanas nosacījumi.
8.10. Pasūtītāja pārstāvis pieņem lēmumu atļaut vai atteikt Izpildītāja personāla vai Apakšuzņēmēju nomaiņu, uz kura iespējām tas balstījies, lai apliecinātu savas kvalifikācijas atbilstību Iepirkuma nolikumā izvirzītajām prasībām, Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem un atbilstoši Publisko iepirkuma likuma 62.pantam.
8.11. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu 9. panta devītās daļas noteikumus un tajos ietvertos termiņus skaita no dienas, kad lūgums par Apakšuzņēmēja, kura iesaiste Līgumā ir vismaz 10 000 EUR bez PVN apjomā, piesaisti un /vai apakšuzņēmēja nomaiņu, uz kura iespējām tas balstījies, lai apliecinātu savas kvalifikācijas atbilstību Iepirkuma nolikumā izvirzītajām prasībām, iesniegts Pasūtītāja  pārstāvim.
9. LĪGUMA SPĒKĀ STĀŠANĀS, GROZĪŠANA UN DARBĪBAS PĀRTRAUKŠANA
9.1. Līgums stājas spēkā ar tā parakstīšanas brīdi.
9.2. Līgumu var grozīt, apturēt uz noteiktu laiku vai pārtraukt pēc Pušu savstarpējas rakstiskas vienošanās, kas pievienojama Līgumam kā tā neatņemama sastāvdaļa. Pārtraukšanas gadījumā vienošanās jānorāda faktiski izpildīto Būvdarbu apjoms un to vērtība līdz pārtraukšanas (apturēšanas) brīdim, kā arī izpildīto Būvdarba apmaksas kārtība.
9.3. Nepieciešamības gadījumā Līguma grozīšanas ierosinātājs Pusēm iesniedz noteiktus priekšlikumus, uz kuriem tām jāatbild ne vēlāk kā 5 (piecu) darbdienu laikā.
9.4. Līguma darbības laikā nav pieļaujami būtiski Līguma grozījumi, izņemot Līguma 2.3, 2.4., 3.4., 9.5. apakšpunktos, kā arī normatīvajos aktos paredzētajos gadījumos.
9.5. Būtiski Līguma grozījumi ir pieļaujami šādos gadījumos:
9.5.1. Pasūtītājam Līguma izpildes gaitā ir nepieciešami papildu Pakalpojumi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu un ievērojamas grūtības, un ir izpildīti Publisko iepirkumu likuma 61. panta trešās daļas 2. punktā noteiktie nosacījumi;
9.5.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, ievērojot Publisko iepirkumu likuma 61. panta trešās daļas 3. punktā noteiktos nosacījumus;
9.5.3. Līguma izpildes laikā var tikt veikti grozījumi saskaņā ar Publisko iepirkumu likuma 61.panta piektās daļas nosacījumiem, nepārsniedzot 15% no sākotnējās Līgumcenas, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
9.6. Pasūtītājs ir tiesīgs vienpusēji izbeigt Līgumu, paziņojot par to Izpildītājam rakstiskā veidā 5 (piecas) darbdienas iepriekš, šādos gadījumos:
9.6.1. ja Izpildītājs nav uzsācis Būvdarbus Objektā 5 (piecu) darbdienu laikā pēc līguma 2.1. punktā noteiktā darbu uzsākšanas termiņa iestāšanās;
9.6.2. ja Izpildītājs pēc Pasūtītāja pārstāvja rakstiska brīdinājuma par Līguma laušanu saņemšanas un tajā norādīto pārkāpumu novēršanas ir atkārtoti pieļāvis brīdinājumā minētos Līguma noteikumu pārkāpumus;
9.6.3. ja pēc Pasūtītāja pieprasījuma neatkarīgais eksperts ir konstatējis, ka Izpildītājs Būvdarbus veic nekvalitatīvi vai neatbilstoši Latvijas būvnormatīviem, Latvijas nacionālajiem standartiem un citiem normatīvajiem un tiesību aktiem, kas var būtiski ietekmēt Objekta tālāko ekspluatāciju;
9.6.4. ja Būvdarbu izpilde Izpildītāja vainas dēļ ir aizkavējusies vairāk kā par 10 (desmit) dienām atbilstoši līgumā noteiktajam termiņam, un, ja aizkavēšanos nav radījuši apstākļi, kuri dod tiesības uz Līguma termiņu pagarinājumu, vai arī, ja kavējums var radīt ievērojamus zaudējumus;
9.6.5. Izpildītājs uzsāk likvidāciju;
9.6.6. ar spēkā stājušos tiesas nolēmumu tiek pasludināts Izpildītāja maksātnespējas, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Izpildītāja saimnieciskā darbība;
9.6.7. Publisko iepirkuma likuma 64.panta pirmajā daļā noteiktajos gadījumos;
9.6.8. ja Līgums nav iespējams izpildīt tādēļ, ka Līguma izpildes laikā Izpildītajam ir piemērotas Starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.6.9. ja Izpildītājs nav iesniedzis 7.1.punktā minētās apdrošināšanas polises.
9.7. Izpildītājam ir tiesības vienpusējā kārtībā atkāpties no Līguma pirms termiņa, par to 5 (piecas) darbdienas iepriekš rakstiski paziņojot Pasūtītājam un Pasūtītāja pārstāvim, ja:
9.7.1. Pasūtītājs uzsāk likvidāciju;
9.7.2. ar spēkā stājušos tiesas nolēmumu tiek pasludināts Pasūtītāja maksātnespējas process, tiesiskās aizsardzības process vai tiesisko seku ziņā pielīdzināms process, vai ar kompetentas iestādes lēmumu tiek izbeigta vai apturēta Pasūtītāja saimnieciskā darbība;
9.7.3. Pasūtītājs pretēji Līguma noteikumiem kavē Līgumā paredzētos maksājumu veikšanas termiņus ilgāk kā 10 (desmit) darbdienas un maksājums nav veikts 10 (desmit) darbdienu laikā no attiecīga Izpildītāja brīdinājuma saņemšanas.
9.8. Izpildītājam ir pienākums pārtraukt Būvdarbu izpildi ar Pasūtītāja un/vai Pasūtītāja pārstāvja paziņojuma par Līguma izbeigšanu saņemšanas brīdi. Līguma izbeigšanas gadījumā Izpildītāja vainas dēļ, veicot galīgo norēķinu, Pasūtītājs samaksā Izpildītājam par līdz paziņojuma saņemšanas dienai Objektā kvalitatīvi izpildītajiem Būvdarbiem, izmantotajiem materiāliem un piegādātajām iekārtām, atrēķinot uz Līguma izbeigšanas brīdi neatmaksāto vai nedzēsto avansu un ieturot aprēķināto līgumsodu.
9.9. Jebkurā Līguma izbeigšanas gadījumā, izņemot Līguma izbeigšanu nepārvaramas varas apstākļu dēļ, vainīgajai Pusei ir pienākums atlīdzināt pārējām Pusēm tiešos zaudējumus, kas tam radušies sakarā ar to, ka vainīgā Puse nav pildījis Līgumā noteiktās saistības.
9.10. Ja Līgums tiek pārtraukts pirms termiņa Izpildītāja vainas dēļ, Objekts sakārtojams un atstājams drošā un no trešo personu darbībām pasargātā stāvoklī par Izpildītāja līdzekļiem vai arī Pasūtītājs šiem mērķiem var izmantot ieturēto garantijas nodrošinājumu.

10. PUŠU PĀRSTĀVJI
10.1. Lai nodrošinātu Līgumā noteikto saistību izpildi un sekotu Būvdarbu gaitai un operatīvi risinātu ar Būvdarbu izpildi saistītos jautājumus, Pasūtītāja pārstāvis līdz darbu uzsākšanai nozīmē Objektā būvuzraugu, bet Izpildītājs nozīmē Izpildītāja pārstāvi, kuri darbosies tiem piešķirto pilnvaru ietvaros.
10.2. Pasūtītāja pārstāvis nodrošina Izpildītāja paziņojumu, iesniegumu, pieprasījumu un priekšlikumu izskatīšanu ne vēlāk kā 5 (piecu) darbdienu laikā no to saņemšanas brīža, ja šis Līgums vai Latvijas Republikas normatīvie akti neparedz atšķirīgu izskatīšanas vai atbildes sniegšanas termiņu.
10.3. Objekta būvuzraugam ir tiesības jebkurā laikā Objektu apmeklēt vai atrasties Objektā, ievērojot tehniskās drošības normas un nepieciešamības gadījumā noformēt vai pieprasīt Būvdarbu pārtraukšanu līdz trūkumu novēršanas brīdim. Šādā gadījumā dienas, kuru laikā darbi bijuši apturēti, nav uzskatāmas par piespiedu dīkstāves dienām saistībā ar jebkādu Izpildītāja prasību par nokavētu darbu pabeigšanu.

11. NEPĀRVARAMA VARA
11.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tam par iemeslu bijuši nepārvaramas varas (force majeure) apstākļi.
11.2. Iestājoties nepārvaramas varas apstākļiem (Valsts varas pārvaldes, Ventspils valstspilsētas pašvaldības lēmumi un/vai rīkojumi, streiki, masu nekārtības, arheoloģisko nozīmes priekšmetu atklāšana būvniecības zonā, darbu veikšanu kavē klimatiskie apstākļi, kas neļauj ievērot būvniecības tehnoloģisko procesu un citi objektīvi fakti un iemesli), Pusei, kura pirmā ir konstatējusi nepārvaramas varas apstākļus, ir pienākums nekavējoties, bet ne vēlāk kā divu darbdienu laikā pēc minēto iemeslu konstatēšanas iesniegt rakstveida paziņojumu otrai Pusei. Paziņojumā jāraksturo apstākļi, kā arī jāsniedz to ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš.
11.3. Puses var vienpusēji izbeigt Līgumu, ja nepārvaramas varas apstākļi turpinās ilgāk par 3 (trīs) kalendāriem mēnešiem. Šādā gadījumā neviena no Pusēm nav tiesīga pieprasīt tādējādi radušos zaudējumu atlīdzību. Ja Līgums tiek izbeigts nepārvaramas varas apstākļu dēļ, Pasūtītājs norēķinās ar Izpildītāju tikai par faktiski izpildītajiem Būvdarbiem.
11.4. Nepārvaramas varas apstākļiem beidzoties, Pusei, kura pirmā ir konstatējis minēto apstākļu izbeigšanos, ir pienākums nekavējoties iesniegt pārējām Pusēm rakstisku paziņojumu.

12. CITI NOTEIKUMI
12.1. Par jebkurām izmaiņām Pušu rekvizītos un citā būtiskā informācijā, Puse nekavējoties rakstiski paziņo pārējām Pusēm.
12.2. Jebkādas izmaiņas Līgumā un tā dokumentos tiks uzskatītas par spēkā esošām, ja tās būs noformētas rakstiski un tās būs parakstījušas Puses.
12.3. Puses vienojas, ka Līguma izpilde ir obligāts noteikums visām Pušu tiesību un saistību pārņēmējiem.
12.4. Jebkādi grozījumi Līgumcenā un Būvdarbu izpildes datumā, stājas spēkā tikai pēc tam, kad tiem ir devuši piekrišanu un tos ir parakstījušas visas Puses. 
12.5. Puses veiks visus nepieciešamos pasākumus, lai strīdus un domstarpības, kas var rasties, pildot Līgumu, atrisinātu sarunu ceļā. Gadījumā, ja Puses šādā veidā nespēs vienoties 1 (viena) mēneša laikā, tad strīdi un domstarpības tiks risinātas Latvijas Republikas tiesu institūcijās Latvijas Republikas tiesību aktos noteiktajā kārtībā pēc Pasūtītāja piekritības. 
12.6. Līgums un tā pielikumi sagatavoti latviešu valodā, parakstīti ar drošu elektronisko parakstu, kas satur laika zīmogu.
12.7. Līguma un tā pielikumu parakstīšanas datums ir pēdējā parakstītāja laika zīmoga datums un laiks.
12.8. Līguma izpildē Puses nosaka sekojošas kontaktpersonas un to pilnvarojuma apjomu: 
12.8.1. Pasūtītāja kontaktpersona, _______________________ tālr:  ___________ e-pasts: _____________________. Pasūtītāja kontaktpersona ir tiesīga parakstīt Objekta pieņemšanas – nodošanas aktu un Darbu pieņemšanas un nodošanas aktu; 
12.8.2. Pasūtītāja pārstāvja kontaktpersona, _______________________ tālr:  ___________ e-pasts: _____________________. Pasūtītāja pārstāvja kontaktpersona ir tiesīga parakstīt Objekta pieņemšanas – nodošanas aktu un Darbu pieņemšanas un nodošanas aktu;
12.8.3. Izpildītāja kontaktpersona _______________________ tālr: ___________ e-pasts: _____________________. Izpildītāja kontaktpersona ir tiesīga parakstīt Objekta pieņemšanas – nodošanas aktu un Darbu pieņemšanas un nodošanas aktu. 
12.9. Līgums satur šādus pielikumus, kas ir tā neatņemama sastāvdaļa:
12.9.1. 1.pielikums – Tehniskās specifikācijas;
12.9.2. 2.pielikums – Darbu tāmes;
12.9.3. 3.pielikums – Pretendenta pieteikums;
12.9.4. 4.pielikums – Finanšu piedāvājums.
13. Pušu juridiskās adreses un rekvizīti:
	Pasūtītājs:
Ventspils valstspilsētas pašvaldības iestāde "Ventspils Izglītības pārvalde",
Raiņa iela 10, Ventspils, 
LV-3601 
Reģ. Nr. 90000052497
___________
__________
Konta Nr.: _________


________________

	Pasūtītāja pārstāvis:
Pašvaldības SIA ”Ventspils nekustamie īpašumi”

Užavas ielā 8, Ventspils
LV-3601
Reģ. Nr. 41203001885
A/S Swedbank
HABALV22
Konta Nr. LV47HABA0001402060076

                           
Armīns Kleinbergs
Valdes priekšsēdētājs
	Izpildītājs:

	                           



DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU












Pielikums Nr.10
Iepirkuma nolikumam 
Identifikācijas Nr. VNĪP 2026/054


APLIECINĀJUMA KARTE
(Pievienota atsevišķā failā)

